
                                                    CAPITOLUL I

Dispozitii generale

Art. 1. (1) Prezentul regulament de organizare şi funcţionare a Consiliului Local al Comunei Tulca are ca obiect stabilirea condiţiilor de exercitare a mandatului de către consilierii locali, a drepturilor, obligaţiilor şi răspunderilor ce le revin în baza mandatului încredinţat.

             (2) Consilierii locali se aleg prin vot universal, egal, direct, secret şi liber exprimat de către cetăţenii cu drept de vot ai Comunei Tulca, potrivit legii pentru alegerea autorităţilor administraţiei publice locale.
             (3) Participarea consilierilor locali la activitatea consiliului local are caracter public şi legitim, fiind în acord cu interesele generale ale locuitorilor Comunei Tulca.
             (4) Prezentul Regulament de organizare şi funcţionare este întocmit în conformitate cu prevederile O.U.G. nr. 57/2019 privind Codul administrativ, cu modificările și completările ulterioare, prevederile OUG nr. 190/2020 privind unele măsuri de asigurare a condiţiilor de constituire şi de depunere a jurământului de către autorităţile administraţiei publice locale, coroborate cu prevederile Ordinului nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local, stabilind cadrul general pentru organizarea şi funcţionarea consiliului local al comunei Tulca.

             (5) Pe parcursul prezentului Regulament ori de câte ori se fac trimiteri la prevederi din articole, sunt incidente prevederile articolelor menționate din O.U.G. nr. 57/2019 privind Codul administrativ, cu modificările și completările ulterioare.
             (6) Regulamentul de organizare şi funcţionare se completează şi cu prevederile actelor normative ce se vor adopta în viitor şi care sunt incidente în materie.

Art. 2. Definiţii generale
  În sensul prezentului regulament de organizare şi funcţionare, termenii şi expresiile de mai jos au următoarele semnificaţii:
  a) aleşii locali - primarul, viceprimarul, consilierii locali ai Comunei Tulca;
  b) aparatul de specialitate al primarului - totalitatea compartimentelor funcţionale, fără personalitate juridică, de la nivelul unităţii administrativ-teritoriale, precum şi secretarul general al unităţii; primarul, consilierii personali sau personalul din cadrul cabinetului acestuia, viceprimarul, administratorul public nu fac parte din aparatul de specialitate;
  c) asociaţiile de dezvoltare intercomunitară - structurile de cooperare cu personalitate juridică, de drept privat şi de utilitate publică, înfiinţate, în condiţiile legii, de unitatea administrativ teritorială Comuna Tulca pentru realizarea în comun a unor proiecte de dezvoltare de interes zonal sau regional ori pentru furnizarea în comun a unor servicii publice;
  d) autoritatea deliberativă - Consiliul Local al Comunei Tulca;
  e) autoritatea executivă - primarul Comunei Tulca;
  f) colectivitatea locală - totalitatea persoanelor fizice cu domiciliul în Comuna Tulca;
  g) cvorumul - numărul minim de membri prevăzut de lege pentru întrunirea valabilă a consiliului local;
  h) hotărâre - act administrativ adoptat de Consiliul Local al Comunei Tulca;
  i) majoritatea - numărul de voturi necesar a fi exprimate de membrii unui organ colegial pentru adoptarea unui act administrativ, stabilit în condiţiile legii;
  j) majoritatea absolută - primul număr natural strict mai mare decât jumătate din totalul membrilor în funcţie ai consiliului local – 6 consilieri pentru Comuna Tulca; 

  k) majoritatea calificată - primul număr natural care este mai mare decât valoarea numerică rezultată în urma aplicării fracţiei/procentului stabilite/stabilit prin lege sau regulament la totalul membrilor consiliului local stabilit în condiţiile legii– 8 consilieri pentru Comuna Tulca;

  l) majoritatea simplă - primul număr natural mai mare decât jumătate din totalul membrilor prezenţi la o şedinţă a consiliului local, cu condiţia îndeplinirii cvorumului;
  m) organigrama - structură unitară, redată sub forma unei diagrame logice, prin care se sistematizează şi se concentrează modul de organizare a tuturor resurselor umane de la nivelul autorităţii, redând schematic detaliile cu privire la raporturile ierarhice de subordonare/ supraordonare, precum şi raporturile de colaborare;
  n) primăria Comunei Tulca - structură funcţională fără personalitate juridică şi fără capacitate procesuală, cu activitate permanentă, care duce la îndeplinire hotărârile autorităţii deliberative şi dispoziţiile autorităţii executive, soluţionând problemele curente ale colectivităţii locale, constituită din: primar, viceprimar, consilierii primarului sau persoanele încadrate la cabinetul primarului şi aparatul de specialitate al primarului;
  o) secretarul general - secretarul general al Comunei Tulca.
CAPITOLUL II
Constituirea Consiliului local
Art. 3. Structura consiliului local al Comunei Tulca
         (1) Consiliul Local al Comunei Tulca are, conform legii, un număr de 11 consilieri locali.
         (2) Sediul Consiliului Local al Comunei Tulca este la adresa: Comuna Tulca, sat Tulca, nr. 231, cod postal 417600,  județul Bihor.

Art. 4. Constituirea consiliului local
  (1) Consiliul local al Comunei Tulca se constituie în cel mult 60 de zile de la data desfăşurării alegerilor autorităţilor administraţiei publice locale. Anterior constituirii consiliului local, mandatele consilierilor locali declaraţi aleşi sunt validate.
(2) Mandatele consilierilor locali declaraţi aleşi sunt validate în cel mult 25 de zile de la data desfăşurării alegerilor pentru autorităţile administraţiei publice locale de judecătoria în a cărei rază teritorială se află circumscripţia electorală pentru care au avut loc alegeri, în procedură necontencioasă, prin încheiere pronunţată în camera de consiliu, fără a fi aplicabilă procedura de regularizare a cererii.
(3) Mandatul unui consilier local este validat dacă, la data pronunţării încheierii, consilierul local declarat ales îndeplineşte cumulativ următoarele condiţii:
a) are domiciliul pe teritoriul unităţii administrativ - teritoriale în care a fost ales, dovedit prin actul de identitate în copie;
b) nu şi-a pierdut drepturile
 electorale, fapt dovedit prin cazierul judiciar;
c) nu şi-a pierdut calitatea de membru al partidului politic pe lista căruia a fost ales, urmare a demisiei sau urmare a excluderii prin hotărârea definitivă a forului competent al partidului politic ori prin hotărâre definitivă a unei instanţei judecătoreşti, fapt dovedit prin confirmările conducerii partidului sau prin hotărâre definitivă a instanţei judecătoreşti, după caz;
d) mandatarul financiar coordonator a depus raportul detaliat al veniturilor şi cheltuielilor electorale în conformitate cu prevederile legii privind finanţarea activităţii partidelor politice şi a campaniilor electorale, fapt dovedit prin depunerea raportului, în condiţiile legii;
e) nu a renunţat la mandat, înainte de validare;
f) nu a fost ales prin fraudă electorală constatată în condiţiile legii privind alegerea autorităţilor administraţiei publice locale, dovedită prin documentele privind rezultatele alegerilor înaintate de către biroul electoral de circumscripţie judecătoriei în a cărei rază teritorială se află circumscripţia electorală pentru care au fost desfăşurate alegeri.
(4) Consilierii locali declaraţi aleşi au obligaţia transmiterii către secretarul general al comunei Tulca a documentelor doveditoare pentru îndeplinirea condiţiilor prevăzute anterior, în cel mult 15 zile de la data desfăşurării alegerilor, pentru care li se eliberează o confirmare de primire. Termenul de 15 zile este termen de decădere, caz în care secretarul general al comunei Tulca transmite judecătoriei documentele care i-au fost puse la dispoziţie înăuntrul acestui termen, precum şi o adresă prin care propune validarea consilierilor care au depus documentele sau, după caz, invalidarea consilierilor care nu au depus aceste documente.
(5) Secretarul general al Comunei Tulca, are obligaţia de a transmite judecătoriei în a cărei rază teritorială se află circumscripţia electorală pentru care au avut loc alegeri documentele doveditoare pentru îndeplinirea condiţiilor în termen de 2 zile de la împlinirea termenului de transmitere a documentelor de către consilierii locali, în vederea validării mandatelor consilierilor locali declaraţi aleşi.

(6) Încheierea judecătoriei privind validarea sau, după caz, invalidarea mandatelor consilierilor locali cuprinde numele consilierilor locali ale căror mandate au fost validate şi se comunică de îndată prefectului şi secretarului general al unităţii administrativ - teritoriale. În prima zi lucrătoare ulterioară comunicării încheierii, secretarul general al unităţii administrativ - teritoriale informează consilierii locali declaraţi aleşi cu privire la validarea mandatelor lor, supleanţii acestora cu privire la invalidarea mandatelor consilierilor locali declaraţi aleşi şi partidele politice sau organizaţiile cetăţenilor aparţinând minorităţilor naţionale. Încheierea judecătoriei prin care sunt invalidate mandatele este comunicată şi respectivilor consilieri locali declaraţi aleşi.
(7) În termen de 3 zile de la comunicare, cei interesaţi pot formula apel împotriva încheierii judecătoriei de validare sau invalidare a mandatelor. Apelul se soluţionează de tribunalul în a cărui circumscripţie se află judecătoria care a pronunţat încheierea în termen de 5 zile de la depunerea apelului, în procedură necontencioasă, fără a fi aplicabilă procedura de regularizare a cererii, hotărârea fiind definitivă. Hotărârea se comunică de îndată de la pronunţare prefectului, secretarului general al unităţii administrativ - teritoriale şi consilierului local declarat ales.
(8) Pronunţarea încheierii judecătoriei, respectiv pronunţarea hotărârii tribunalului se poate amâna, o singură dată, cel mult 24 de ore, iar termenul pentru motivarea încheierii, respectiv a hotărârii este de cel mult 48 de ore de la pronunţare.
   (9) După validarea mandatelor de consilier local este organizată o şedinţă privind ceremonia de constituire a consiliului local, ocazie cu care consilierii locali depun jurământul.

   Art. 5. Validarea mandatului de consilier local şi depunerea jurământului. Procedura de validare a consilierilor locali declaraţi aleşi sau, după caz, a supleanţilor în cadrul procedurii de constituire a consiliului local se realizează potrivit prevederilor art. 114-117, respectiv art. 119, 121 din Ordonanţa de urgenţă a Guvernului nr. 57/2019, cu modificările şi completările ulterioare.

Art. 6. Renunţarea la mandat înainte de validare
(1) Consilierul local declarat ales poate renunţa la mandat în cel mult 10 zile de la data desfăşurării alegerilor, situaţie în care comunică, în acelaşi termen, sub semnătură, decizia sa secretarului general al Comunei Tulca.
(2) Secretarul general al Comunei Tulca transmite, în termen de 2 zile, judecătoriei în a cărei rază teritorială se află circumscripţia electorală pentru care au avut loc alegeri şi prefectului declaraţiile semnate de consilierii locali declaraţi aleşi care au renunțat la mandat.
Art. 7. Şedinţele privind ceremonia de constituire a consiliului local
(1) Pentru fiecare consiliu local din judeţ, prefectul convoacă consilierii locali pentru şedinţa privind ceremonia de constituire a consiliului local în cel mult 5 zile de la comunicarea încheierii judecătoriei ori a comunicării hotărârii tribunalului, în situaţia în care numărul mandatelor de consilier local, validate, este mai mare decât primul număr natural strict mai mare decât jumătate din numărul membrilor consiliului local stabilit.
(2) Prefectul îi comunică secretarului general al comunei Tulca data şi ora stabilite pentru şedinţa privind ceremonia de constituire a consiliului local, la care participă prefectul, subprefectul sau un reprezentant al instituţiei prefectului desemnat prin ordin de către prefect. În situaţii motivate, prefectul poate comunica o altă dată şi o altă oră.

(3) Secretarul general al comunei Tulca, comunică consilierilor locali ale căror mandate au fost validate data şi ora şedinţei privind ceremonia de constituire convocată de prefect, care are loc la sediul consiliului local.

(4) Şedinţa pentru ceremonia de constituire este condusă de cel mai în vârstă consilier local al cărui mandat a fost validat, ajutat de doi dintre cei mai tineri consilieri locali ale căror mandate au fost validate.
(5) Consilierii locali ale căror mandate au fost validate depun jurământul în cadrul şedinţei privind ceremonia de constituire a consiliului local.
(6) În cazul în care numărul consilierilor locali care au depus jurământul este mai mic decât primul număr natural strict mai mare decât jumătate din numărul membrilor consiliului local, prefectul convoacă consilierii locali pentru o a doua şedinţă privind ceremonia de constituire în termen de 20 de zile de la data primei şedinţe.
(7) În cadrul celei de a doua şedinţe pot depune jurământul consilierii locali validaţi care au absentat de la prima şedinţă şi supleanţii ale căror mandate au fost validate şi care nu au fost convocaţi la prima şedinţă de constituire a consiliului local.
(8) Prin excepţie de la dispoziţiile prevăzute anterior, consilierul local declarat ales care nu a putut depune jurământul, ca urmare a absenţei pentru motive temeinice, poate depune jurământul în cadrul primei şedinţe a consiliului local. Sunt considerate motive temeinice spitalizarea sau imobilizarea la pat, dovedită prin certificat medical, ori situaţii precum deplasarea în străinătate în interes de serviciu, evenimente de forţă majoră, cum ar fi inundaţii sau alte catastrofe care au împiedicat deplasarea, deces în familie ori alte situaţii similare.
(9) Consilierul local al cărui mandat a fost validat care nu depune jurământul nici în cea de a doua şedinţă privind ceremonia de constituire ori în condiţiile prevăzute la alin. (8) sau care refuză să depună jurământul este considerat demisionat de drept.
(10) Locurile consilierilor locali declaraţi aleşi ale căror mandate nu au fost validate sau care sunt consideraţi demisionaţi de drept şi care nu pot fi completate cu supleanţi se declară vacante prin ordin al prefectului în termen de 5 zile de la prima şedinţă ordinară a consiliului local al comunei Tulca.
(11) Pe durata stării de urgenţă sau a stării de alertă, declarate în condiţiile legii, în vederea prevenirii şi combaterii efectelor pandemiei de COVID-19, consilierii locali și primarul, validaţi în condiţiile legii, care până la data de 30 octombrie 2020, nu au depus jurământul şi care se află în izolare sau în carantină, în condiţiile art. 7 şi 8 din Legea nr. 136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, republicată, cu modificările şi completările ulterioare, pot participa la şedinţa privind ceremonia de constituire a consiliilor locale şi pot depune jurământul, în cadrul şedinţei/şedinţelor privind ceremonia de constituire ori în cadrul primei şedinţe a consiliilor locale, fără prezenţa fizică, prin mijloace electronice de comunicare de la distanţă audiovideo.

(12) Aleşii locali prevăzuţi la alin. (11) transmit, prin orice mijloace de comunicare, secretarului general al Comunei Tulca solicitarea de a participa prin mijloace electronice de comunicare de la distanţă, la data luării la cunoştinţă despre situaţia de izolare, respectiv de carantină, dar nu mai târziu de ora începerii şedinţei. În termen de maximum 24 de ore de la data luării la cunoştinţă de către aleşii locali a documentului doveditor al stării de izolare sau al stării de carantină, după caz, aceştia îl transmit, prin orice mijloace de comunicare, secretarului general.

(13) În situaţia prevăzută la alin. (12), comunicarea prin care secretarul general al comunei Tulca, comunică consilierilor locali ale căror mandate au fost validate data şi ora şedinţei privind ceremonia de constituire convocată de prefect, care are loc la sediul consiliului local, cuprinde şi aplicaţia electronică prin intermediul căreia se organizează şedinţa.

(14) Semnarea formularului special pe care este imprimat jurământul depus în condiţiile alin. (11) se realizează în prima şedinţă a consiliului local la care participă aleşii locali validaţi în condiţiile legii, care până la data de 30 octombrie 2020, nu au depus jurământul şi care se află în izolare sau în carantină, în condiţiile art. 7 şi 8 din Legea nr. 136/2020.
(15) Depunerea jurământului în cadrul şedinţelor privind ceremonia de constituire a consiliilor locale, care se organizează prin intermediul mijloacelor electronice de comunicare de la distanţă audiovideo, de către persoanele prevăzute la alin. (11) se consemnează într-un proces-verbal întocmit de către secretarul general al unităţii administrativ-teritoriale Comuna Tulca.

(16) Consilierii locali care au depus jurământul în condiţiile alin. (11) sunt luaţi în calcul la numărul consilierilor locali care au depus jurământul.
(17) Alegerea viceprimarului se va face după validarea tuturor mandatelor şi depunerea jurământului, în condiţiile legii, de către toţi consilierii locali.

Art. 8. Jurământul
(1) Consilierii locali aleşi al căror mandat a fost validat depun următorul jurământ în limba română: ”Jur să respect Constituţia şi legile ţării şi să fac, cu bună - credinţă, tot ceea ce stă în puterile şi priceperea mea pentru binele locuitorilor comunei Tulca. Aşa să îmi ajute Dumnezeu!”
(2) Formula religioasă de încheiere va respecta libertatea convingerilor religioase, jurământul putând fi depus şi fără formula religioasă. Jurământul se imprimă pe un formular special şi se semnează, în două exemplare, de fiecare ales local.

(3) Un exemplar al jurământului se păstrează la dosarul de constituire, iar al doilea se înmânează consilierului local ales. Dosarul de constituire se păstrează de către secretarul general al Comunei Tulca.


        Art. 8. Declararea consiliului local al Comunei Tulca ca legal constituit

(1) Consiliul local este legal constituit dacă numărul consilierilor locali care au depus jurământul, potrivit legii, este mai mare decât primul număr natural strict mai mare decât jumătate din numărul membrilor consiliului local– 6 consilieri pentru Comuna Tulca. 
(2) Data constituirii consiliului local Tulca este considerată data desfăşurării primei şedinţe privind ceremonia de constituire a consiliului local, respectiv a celei de a doua, după caz.
(3) În termen de 3 zile de la data constituirii consiliului local Tulca, prefectul emite un ordin privind constatarea îndeplinirii condiţiilor legale de constituire a consiliului local, care se comunică secretarului general al Comunei Tulca şi se aduce la cunoştinţă publică.
(4) În situaţia în care consiliul local nu este legal constituit, în termen de 3 zile de la împlinirea termenului de 20 de zile de la data primei şedinţe, prefectul emite un ordin privind constatarea neîndeplinirii condiţiilor legale de constituire a consiliului local, în care se menţionează motivele neconstituirii acestuia.
            (5) Ordinul prefectului prevede, dacă este cazul, şi situaţiile în care este necesară validarea mandatelor supleanţilor. Ordinul prefectului care cuprinde situaţiile în care este necesară validarea mandatelor supleanţilor se comunică judecătoriei în a cărei rază teritorială se află circumscripţia electorală pentru care au avut loc alegeri, partidelor politice şi organizaţiilor cetăţenilor aparţinând minorităţilor naţionale care au propus candidaţi şi secretarului general al Comunei Tulca.


Art. 9. Organizarea alegerilor parţiale

(1) În situaţia în care consiliul local nu a fost constituit, sunt organizate alegeri parţiale de completare în condiţiile legii privind alegerea autorităţilor administraţiei publice locale pentru locurile consilierilor locali declarate vacante.

(2) Alegerile prevăzute anterior se organizează în termen de 90 de zile de la emiterea ordinului prefectului, în condiţiile legii privind alegerea autorităţilor administraţiei publice locale. Stabilirea datei pentru organizarea alegerilor se face de către Guvern, la propunerea autorităţilor cu atribuţii în organizarea alegerilor locale pe baza solicitării prefectului județului Bihor.

Art. 10. Validarea mandatelor supleanţilor în cadrul procedurii de constituire a consiliului local
(1) Mandatele supleanţilor sunt validate de judecătoria în a cărei rază teritorială se află circumscripţia electorală pentru care au avut loc alegeri, în procedură necontencioasă, prin încheiere pronunţată în camera de consiliu, fără a fi aplicabilă procedura de regularizare a cererii. Validarea mandatelor supleanţilor se realizează cu respectarea prevederilor legii privind alegerea autorităţilor administraţiei publice locale în situaţia în care consilierul local declarat ales se află în una dintre următoarele situaţii:
         a) nu este validat ca urmare a neîndeplinirii condiţiilor prevăzute la art. 13 alin. (2) din prezentul Regulament de organizare și funcționare al Consiliului Local.

         b) este considerat demisionat de drept, respectiv consilierul local declarat ales care nu depune jurământul nici în cea de a doua şedinţă privind ceremonia de constituire sau care refuză să depună jurământul.

(2) În cazul neîndeplinirii condițiilor necesare validării ale consilierilor locali declarați aleși, mandatele supleanţilor sunt validate în termen de 10 zile de la data rămânerii definitive a încheierii de invalidare a mandatului consilierului local declarat ales.

(3) În cazul consilierilor locali declarați aleși, demisionați de drept, mandatele supleanţilor sunt validate în termen de 10 zile de la comunicarea ordinului prefectului.

(4) Supleanţii au obligaţia transmiterii către secretarul general al Comunei Tulca a documentelor doveditoare pentru îndeplinirea condiţiilor, cu cel puţin 7 zile înainte de împlinirea termenului prevăzut la alin. (2) sau (3), după caz, pentru care li se eliberează o confirmare de primire. Termenul pentru transmiterea documentelor către secretarul general al Comunei Tulca este termen de decădere, caz în care secretarul general al Comunei Tulca transmite judecătoriei documentele care i-au fost puse la dispoziţie înăuntrul acestui termen, precum şi o adresă de informare prin care propune validarea supleanţilor care au depus documentele sau, după caz, invalidarea supleanţilor care nu au depus aceste documente.

(5) Secretarul general al Comunei Tulca transmite judecătoriei documentele doveditoare pentru îndeplinirea condiţiilor prevăzute la art. 13 alin. (2) din prezentul Regulament de organizare și funcționare al Consiliului Local, cu cel puţin 7 zile înainte de împlinirea termenului prevăzut la alin. (2) sau (3), după caz.
(6) Supleantul al cărui mandat a fost validat în condiţiile prezentului articol depune jurământul în a doua şedinţă privind ceremonia de constituire a consiliului local  sau în prima şedinţă a consiliului local, după caz.
(7) Prevederile alin. (6) se aplică în mod corespunzător supleantului declarat ales al cărui mandat a fost invalidat de judecătoria competentă, în primă instanţă, dar care a fost validat prin hotărârea tribunalului.
(8) Supleantul al cărui mandat a fost validat, care nu depune jurământul în condiţiile alin. (6) sau, după caz, alin. (7) ori care refuză să depună jurământul, este considerat demisionat de drept.
(9) Prevederile din prezentul Regulament de organizare și funcționare al Consiliului Local privind declararea consiliului local ca legal constituit, respectiv faptul că în termen de 3 zile de la data constituirii consiliului local Tulca, prefectul emite un ordin privind constatarea îndeplinirii condiţiilor legale de constituire a consiliului local, care se comunică secretarului general al Comunei Tulca şi se aduce la cunoştinţă publică, se aplică în mod corespunzător.
Art. 11. Validarea mandatelor supleanţilor pe durata mandatului Consiliului Local al comunei Tulca:

 (1) În caz de vacanţă a mandatelor de consilieri locali, pe durata mandatului Consiliului local Tulca, mandatele supleanţilor sunt validate în termen de 10 zile de la data încetării mandatului consilierului local, de către judecătoria în a cărei rază teritorială se află circumscripţia electorală pentru care au avut loc alegeri în procedură necontencioasă, prin încheiere pronunţată în camera de consiliu, fără a fi aplicabilă procedura de regularizare a cererii. Validarea mandatelor supleanţilor se realizează cu respectarea prevederilor art. 114 alin. (2) şi art. 121 alin. (1) lit. d), alin. (2) şi (3)  din O.U.G. nr. 57/2019 privind Codul administrativ, cu modificările și completările ulterioare. Supleanţii au obligaţia transmiterii către secretarul general al unităţii administrativ - teritoriale a documentelor doveditoare prevăzute la art. 114 alin. (2) lit.(a) –(d) din O.U.G. nr. 57/2019 privind Codul administrativ, cu modificările și completările ulterioare, cu cel puţin 5 zile înainte de împlinirea termenului de 10 zile.  

(2) Consilierul local al cărui mandat a fost validat pe durata mandatului consiliului local depune jurământul în faţa consiliului local, în termen de 15 zile de la data la care secretarul general al comunei Tulca, l-a informat cu privire la validarea mandatului său.

(3) Consilierul local declarat ales al cărui mandat a fost invalidat de judecătoria competentă, în primă instanţă, dar care a fost validat prin hotărârea tribunalului depune jurământul în faţa consiliului local, în termen de 15 zile de la data la care i-a fost comunicată hotărârea tribunalului.

(4) Consiliul Local Tulca, se convoacă prin dispoziţie a primarului sau prin convocare semnată de către consilierii locali, pentru respectarea termenului prevăzut anterior.
(5) Consilierul local al cărui mandat a fost validat în condiţiile alin. (2) sau (3) care nu depune jurământul în termenul de 15 zile ori care refuză să depună jurământul este considerat demisionat de drept, cu excepţia cazului în care se află în una dintre situaţiile prevăzute la art. 116 alin. (8) al O.U.G. nr. 57/2019 privind Codul administrativ, cu modificările și completările ulterioare.

(6) În cazul în care consilierul local al cărui mandat a fost validat în condiţiile alin. (2) sau (3) se află, pe perioada celor 15 zile prevăzute de aceste alineate, într-una dintre situaţiile prevăzute la art. 116 alin. (8)  al O.U.G. nr. 57/2019 privind Codul administrativ, cu modificările și completările ulterioare, termenul pentru depunerea jurământului se prelungeşte până la încetarea acestei situaţii.
Art. 20. Confirmarea calităţii de membru al partidului politic sau organizaţiei cetăţenilor aparţinând minorităţilor naţionale a candidaţilor declaraţi aleşi şi a supleanţilor

(1) Partidele politice sau organizaţiile cetăţenilor aparţinând minorităţilor naţionale confirmă, sub semnătura persoanelor din cadrul conducerilor acestora, calitatea de membru a consilierilor declaraţi aleşi şi a supleanţilor, în următoarele condiţii:

a) în termen de 3 zile de la încheierea, de către biroul electoral de circumscripţie, în condiţiile legii privind alegerea autorităţilor administraţiei publice locale, a procesului-verbal privind constatarea rezultatului alegerilor şi atribuirea mandatelor;
b) în termen de 3 zile de la comunicarea încheierii;
c) în termen de 3 zile de la primirea ordinului prefectului;
d) în termen de 3 zile de la solicitarea secretarului general al unităţii/subdiviziunii administrativ-teritoriale, în situaţia vacanţei mandatelor de consilieri aleşi pe liste de candidaţi constatată prin hotărâre a consiliului local sau prin ordin al prefectului.
(2) Confirmările precizate anterior sunt transmise, în termenele prevăzute, secretarului general al Comunei Tulca.

(3) Secretarul general al Comunei Tulca transmite de îndată confirmările primite judecătoriei în a cărei rază teritorială se află circumscripţia electorală pentru care au avut loc alegeri în vederea validării mandatelor consilierilor locali declaraţi aleşi sau a validării mandatelor supleanţilor.
CAPITOLUL III
Organizarea Consiliului local
SECŢIUNEA 1
Preşedintele de şedinţă
Art. 21. (1) După declararea ca legal constituit, consiliul local alege dintre membrii săi, un preşedinte de şedinţă, pe o perioadă de 3 luni, care conduce şedinţele consiliului şi semnează hotărârile adoptate de acesta. Preşedintele de şedinţă se alege prin vot deschis cu majoritate simplă. 
(2) Alegerea primului preşedinte de şedinţă se va realiza în şedinţa privind ceremonia de constituire a consiliului local, după declararea ca legal constituit a consiliului.
(3) Durata mandatului preşedintelui de şedinţă este de 3 luni.
(2) Consilierul local ales poate fi schimbat din funcţie, la iniţiativa a cel puţin unei treimi din numărul consilierilor locali în funcţie, prin hotărâre adoptată cu majoritate absolută (6 consilieri).

(3) În cazul în care preşedintele de şedinţă lipseşte, la propunerea consilierilor locali, din rândul acestora este ales un alt preşedinte de şedinţă, prin hotărâre adoptată cu majoritate simplă, care conduce şedinţa respectivă. Acesta exercită pentru această şedinţă atribuţiile prevăzute de prezentul Regulament pentru preşedintele de şedinţă.


   Art. 22. Atribuţiile preşedintelui de şedinţă
a) conduce şedinţele consiliului local;

b) supune votului consilierilor locali proiectele de hotărâri şi anunţă rezultatul votării, cu precizarea voturilor pentru, a voturilor împotrivă şi  abţinerilor numărate şi evidenţiate de secretarul general al Comunei Tulca în procesul - verbal al şedinţei;

c) semnează procesul - verbal al şedinţei;

d) asigură menţinerea ordinii, în condiţiile prezentului Regulament de organizare şi funcţionare a consiliului local;

e) supune votului consilierilor locali orice problemă care intră în competenţa de soluţionare a consiliului local;

f) aplică, dacă este cazul, sancţiunile disciplinare pentru încălcarea de către consilierii locali, a prevederilor Codului administrativ, a prevederilor legale referitoare la conflictul de interese şi a prevederilor regulamentului de organizare şi funcţionare a consiliului local sau propune consiliului aplicarea unor asemenea sancţiuni, după caz;

g) stabileşte ordinea de precădere care determină prioritatea participării la şedinţele publice, în raport cu interesul manifestat faţă de subiectul şedinţei

h) oferă invitaţilor posibilitatea de a se exprima cu privire la problemele aflate pe ordinea de zi, iar persoanele care participă din proprie iniţiativă se vor exprima dupa discutia punctelor de la diverse, daca in teremnul limita nu au depus in scris, propuneri, sugestii privind proiectele de hotarari de pe ordinea de zi; 

i) dispune avertizarea şi, în ultimă instanţă, evacuarea persoanei care asistă la şedinţele publice invitate sau din proprie iniţiativă în situaţia în care nu respectă regulamentul de organizare şi funcţionare a autorităţii publice.

j) semnează procesul-verbal de numerotare şi sigilare a documentelor care au fost dezbătute în şedinţă;
k) îndeplineşte alte atribuţii prevăzute de lege, de regulamentul de organizare şi funcţionare a consiliului local sau alte însărcinări date de către consiliul local.

SECŢIUNEA a 2-a

Viceprimarul Comunei Tulca

Art. 23. Rolul, numirea și eliberarea din funcție a viceprimarului
(1) Viceprimarul este subordonat primarului și, în situațiile prevãzute de lege, înlocuitorul de drept al acestuia, situație în care exercitã, în numele primarului, atribuțiile ce îi revin acestuia. Primarul poate delega o parte din atribuțiile sale viceprimarului.

(2) Alegerea viceprimarului se va face după validarea tuturor mandatelor şi depunerea jurământului, în condiţiile legii, de către toţi consilierii locali.

(3) Viceprimarul este ales, prin vot secret, cu majoritate absolutã, din rândul membrilor consiliului local, la propunerea primarului sau a consilierilor locali.

(4) Exercitarea votului se face pe bazã de buletine de vot. Alegerea viceprimarului se realizeazã prin hotãrâre a consiliului local.

(5) Eliberarea din funcție a viceprimarului se poate face de Consiliul local, prin hotãrâre adoptatã, prin vot secret, cu majoritatea a douã treimi din numãrul consilierilor în funcție, la propunerea temeinic motivatã a primarului sau a unei treimi din numãrul consilierilor locali în funcție. 

(6) Eliberarea din funcție a viceprimarului nu se poate face în ultimele 6 luni ale mandatului consiliului local.

(7) La deliberarea și adoptarea hotãrârilor care privesc alegerea sau eliberarea din funcție a viceprimarului participã și voteazã consilierul local care candideazã la funcția de viceprimar, respectiv viceprimarul în funcție a cãrui schimbare se propune.

(8) Pe durata exercitãrii mandatului, viceprimarul își pãstreazã statutul de consilier local, fãrã a beneficia de indemnizația aferentã acestui statut, fiindu-i aplicabile incompatibilitãțile specifice funcției de viceprimar prevãzute de cartea I titlul IV din Legea nr. 161/2003, actualizată.

(9) Durata mandatului viceprimarului este egalã cu durata mandatului consiliului local. În cazul în care mandatul consiliului local înceteazã sau înceteazã calitatea de consilier local, înainte de expirarea duratei normale de 4 ani, înceteazã de drept și mandatul viceprimarului, fãrã vreo altã formalitate.

        (10) Viceprimarul comunei, poate înfiinţa un post pentru cabinetul viceprimarului comunei.


Art. 24. Exercitarea temporară a atribuţiilor primarului de către viceprimar
  (1) În caz de vacanţă a funcţiei de primar, în caz de suspendare din funcţie a acestuia, precum şi în situaţiile de imposibilitate de exercitare a mandatului, atribuţiile ce îi sunt conferite, sunt exercitate de drept de viceprimar. Pe perioada exercitării de drept a atribuţiilor de primar, viceprimarul îşi păstrează dreptul de vot în cadrul consiliului local şi primeşte o indemnizaţie lunară unică egală cu cea a funcţiei de primar.

  (2) În situaţia prevăzută anterior, consiliul local poate delega, prin hotărâre, din rândul membrilor săi, un consilier local care îndeplineşte temporar atribuţiile viceprimarului, cu respectarea drepturilor şi obligaţiilor corespunzătoare funcţiei. Pe perioada exercitării funcţiei de viceprimar, consilierul local beneficiază de o unică indemnizaţie lunară egală cu cea a funcţiei de viceprimar.
  (3) Consiliul local poate hotărî retragerea delegării consilierului local care îndeplineşte temporar atribuţiile viceprimarului desemnat, înainte de încetarea situaţiei de vacanţă a funcţiei de primar, în caz de suspendare din funcţie a acestuia, precum şi în situaţiile de imposibilitate de exercitare a mandatului.
  (4) În situaţia în care sunt suspendaţi din funcţie, în acelaşi timp, atât primarul, cât şi viceprimarul, precum şi în situaţiile de imposibilitate de exercitare de către aceştia a mandatului, consiliul local deleagă un consilier local care îndeplineşte atât atribuţiile primarului, cât şi pe cele ale viceprimarului, până la încetarea situaţiei respective, cu respectarea drepturilor şi obligaţiilor corespunzătoare funcţiei de primar. Pe perioada exercitării atribuţiilor de primar, precum şi de viceprimar, consilierul local beneficiază de o unică indemnizaţie lunară egală cu cea a funcţiei de primar.
  (6) Dacă devin vacante, în acelaşi timp, atât funcţia de primar, cât şi cea de viceprimar, consiliul local alege un nou viceprimar, prevederile menționate anterior aplicându-se până la alegerea unui nou primar.

SECŢIUNEA 3-a

Comisiile de specialitate, comisiile mixte şi comisiile speciale
Art. 25. Organizarea comisiilor de specialitate ale consiliului local Tulca
(1) După constituire, consiliul local îşi organizează comisii de specialitate, pe principalele domenii de activitate, în termen de maxim 30 zile de la declararea ca legal constituit.

(2) Pot fi membri ai comisiilor de specialitate numai consilierii locali.

(3) Operaţiunile desfăşurate în cadrul procedurii de constituire a comisiilor de specialitate, domeniile de activitate în care se pot organiza comisii de specialitate, numărul şi denumirea acestora, numărul membrilor fiecărei comisii şi modul de stabilire a locurilor ce revin fiecărui grup de consilieri sau consilieri independenţi, precum şi componenţa nominală a acestora se stabilesc prin hotărâre a Consiliului local, cu respectarea configuraţiei politice de la ultimele alegeri locale. Numărul membrilor unei comisii este întotdeauna impar, conform Anexei nr. 1 la regulament.

(4) Numărul locurilor ce revine fiecărui grup de consilieri sau consilierilor independenţi în fiecare comisie de specialitate se stabileşte de către consiliul local, cu respectarea configuraţiei politice de la ultimele alegeri locale.

(5) Nominalizarea membrilor fiecărei comisii se face de fiecare grup de consilieri, iar a consilierilor independenţi de către consiliul local, avându-se în vedere, de regulă, opţiunea acestora, pregătirea lor profesională şi domeniul în care îşi desfăşoară activitatea. În funcţie de numărul membrilor consiliului, un consilier poate face parte din cel puţin o comisie şi din cel mult 3 comisii, dintre care una este comisia de bază.
(6) Având în vedere specificul local şi nevoile activităţii sale, Consiliul Local al comunei Tulca  are organizate următoarele comisii pe domenii specifice:
Comisia I: Comisia de urbanism, amenajarea teritoriului, dezvoltare regionala, arhitectura, turism, protectia mediului, juridica  si agricultura, are 5 membri;
Comisia II: Comisia economica, buget, finante, si administrarea domeniului public si privat al comunei, juridica, de disciplina  si administratie publica locala, are 5 membri;
Comisia III: Comisia de munca si  protectie sociala, culte, sanatate, cultura ,invatamant, familie, protectie copii, tineret, sport si agrement, are 5 membri;
Comisia IV: Comisia de specialitate pentru proiecte nationale si internationale si fonduri europene, are 5 membri;
Comisia V: Comisia de validare, are 3 membri.

(7) Comisia I: Comisia de urbanism, amenajarea teritoriului, dezvoltare regionala, arhitectura, turism, protectia mediului, juridica si agricultura, avizează proiectele de hotărâri/realizează rapoarte pentru următoarele domenii:
a. amenajarea teritoriului şi urbanism;

b. protecţie mediu şi turism;

c. agricultură;
d. administrarea serviciilor publice furnizate.
(8) Comisia II: Comisia economica, buget, finante, si administrarea domeniului public si privat al comunei, juridica, de disciplina si administratie publica locala, avizează proiectele de hotărâri/realizează rapoarte pentru următoarele domenii:
a. activităţi economico-financiare;

b. administrarea serviciilor publice furnizate;

c. juridică şi de disciplină;

d. muncă, familie şi protecţie socială;
(9) Comisia III: Comisia de munca si  protectie sociala, culte, sanatate, cultura ,invatamant, familie, protectie copii, tineret, sport si agrement, avizează proiectele de hotărâri/realizează rapoarte pentru următoarele domenii:

a. muncă, familie şi protecţie socială;

b. activităţi social-culturale, culte;

c. învăţământ, sănătate şi activităţi sportive.

Art. 26. Desemnarea membrilor în cadrul comisiilor de specialitate
  (1) Numărul locurilor care revine fiecărui grup de consilieri locali sau consilierilor locali independenţi în fiecare comisie de specialitate se stabileşte de către consiliul local, în funcţie de ponderea acestora în cadrul autorităţii deliberative, cu respectarea configuraţiei politice de la ultimele alegeri locale.
  (2) Nominalizarea membrilor fiecărei comisii se face de fiecare grup de consilieri locali, iar a consilierilor independenţi de către consiliul local. În acest sens, în vederea realizării proiectului de hotărâre a consiliului local, liderii grupurilor politice din consiliul local convin, prin consens, asupra componenţei fiecărei comisii de specialitate, ţinând cont, pe cât posibil, de următoarele:
  a) reflectarea în fiecare comisie de specialitate a configuraţiei politice a consiliului local;
  b) opţiunea consilierului local;
  c) pregătirea profesională şi domeniul în care consilierul local îşi desfăşoară activitatea;
  d) echilibrul de gen;
  e) echilibrul de reprezentare a localităţilor componente ale unităţii administrativ-teritoriale Comuna Tulca de către consilieri locali cu domiciliul/reşedinţa în aceste localităţi.
  (3) Operaţiunile desfăşurate în cadrul procedurii de constituire a comisiilor de specialitate, numărul membrilor fiecărei comisii de specialitate, modul de stabilire a locurilor ce revin fiecărui grup de consilieri locali sau consilieri locali independenţi, precum şi componenţa nominală a acestora se stabilesc prin hotărâre a consiliului local. În vederea realizării proiectului de hotărâre a consiliului local, precum şi a instrumentelor de prezentare şi motivare, rezultatul negocierilor politice se transmite secretarului general şi primarului.
        (4) Schimbarea pe parcursul mandatului a componenţei comisiilor de specialitate se face prin hotărâre a consiliului local, pe bază de consens între consilierii locali, conform prevederilor alin. (2).

  (5) Pentru desemnarea membrilor comisiilor de specialitate se utilizează următorul algoritm, prin cuprinderea consilierilor locali în componenţa comisiilor de specialitate, în ordinea crescătoare a numărului de mandate obţinute de fiecare grup şi a numărului comisiei:
	Partidul politic, alianța sau candidatul independent
	Numărul de mandate obținute
	Comisia I

de urbanism, amenajarea teritoriului, dezvoltare regionala, arhitectura, turism, protectia mediului
	Comisia II

economica, buget, finante, si administrarea domeniului public si privat al comunei, juridica, de disciplina si administratie publica locala
	Comisia III 

de munca si  protectie sociala, culte, sanatate, cultura ,invatamant, familie, protectie copii, tineret, sport si agrement
	Comisia IV
de specialitate pentru proiecte nationale si internationale si fonduri europene
	Comisia V

de validare

	0
	1
	2
	3
	4
	5
	6

	PNL
	
	1
	1
	
	
	

	PNL (consilier local care face parte din 2 comisii)
	
	1
	1
	1
	1
	1

	PNL (consilier local care face parte din 3 comisii)
	
	
	
	1
	1
	

	PSD (consilier local care face parte din 2 comisii) 
	
	1
	2
	2
	2
	1

	PSD (consilier local care face parte din 3 comisii)
	
	2
	1
	1
	1
	1

	Numărul de consilieri locali
	11
	5
	5
	5
	5
	3


Art. 27. Atribuţiile comisiilor de specialitate

(1) Comisiile de specialitate au următoarele atribuţii principale:

a) analizează proiectele de hotărâri ale Consiliului local Tulca, din domeniul lor de activitate;

b) întocmesc avize asupra proiectelor de hotărâri şi asupra problemelor analizate, pe care le prezintă consiliului local;

c) îndeplinesc orice alte atribuţii sau însărcinări date prin hotărâri ale consiliului local, dacă acestea au legătură cu activitatea lor.

(2) Comisiile de specialitate adoptă avize cu majoritate simplă.

(3) Consiliul local stabileşte, în termen de 30 de zile de la constituirea consiliului local, alte atribuţii pe care le pot exercita comisiile de specialitate.

(4) Consiliul local, pe durata mandatului, poate stabili însărcinări specifice comisiilor de specialitate.
Art. 28. Preşedintele şi secretarul comisiei de specialitate

(1) Comisiile de specialitate îşi aleg, prin votul deschis al majorităţii absolute a consilierilor locali ce o compun, câte un preşedinte şi câte un secretar.
(2) Preşedintele comisiei de specialitate are următoarele atribuţii principale:
a) asigură reprezentarea comisiei în raporturile acesteia cu Consiliul local, aparatul de specialitate al primarului, organismele prestatoare de servicii publice locale şi cu celelalte comisii;
b) convoacă şedinţele comisiei conform procedurii prevăzute în regulamentul de organizare şi funcţionare a consiliului local şi informează secretarul general cu privire la data şi locul şedinţei;
c) conduce şedinţele comisiei;

d) susţine în şedinţele Consiliului local avizele formulate de comisie;

e) anunţă rezultatul votării, pe baza datelor comunicate de secretar;

g) comunică secretarului general al Comunei Tulca, în termen rezonabil, până la finalul fiecărei luni calendaristice, prezenţa şi procesele - verbale ale fiecărei şedinţe ale comisiei de specialitate;

h) propune ca la lucrările comisiei să participe şi alte persoane din afara acesteia, dacă apreciază că este necesar;

i) permite înregistrarea pe site-ul Primăriei Comunei Tulca, a ședințelor Consiliului Local, prin mijloace electronice audiovideo.

j) participă la lucrările celorlalte comisii care examinează probleme ce prezintă împortanţă pentru comisia pe care o conduce;
k) îndeplineşte orice alte atribuţii referitoare la activitatea comisiei, prevăzute de lege sau stabilite de consiliul local;
h) îndeplineşte orice alte atribuţii referitoare la activitatea comisiei, prevăzute de lege sau stabilite de consiliul local.
(3) Preşedintele comisiei de specialitate poate propune ca la lucrările comisiei să participe şi alte persoane din afara acesteia, dacă apreciază că este necesar şi poate participa la lucrările celorlalte comisii care examinează probleme ce prezintă importanţă pentru comisia pe care o conduce.
(4) Secretarul comisiei îndeplineşte următoarele atribuţii principale:
a) efectuează apelul nominal şi ţine evidenţa participării la şedinţe a membrilor comisiei;

b) numără voturile şi îl informează pe preşedinte asupra cvorumului necesar pentru emiterea fiecărui aviz şi asupra rezultatului votării;

c) asigură redactarea avizelor, a proceselor - verbale şi a altor documente prevăzute de lege;
d) poate întocmi pontaje de prezenţă la şedinţele de comisie;
e) îndeplineşte orice alte însărcinări stabilite de comisie sau de către preşedintele acesteia.

Art. 29. Funcţionarea comisiilor de specialitate
  (1) Comisiile de specialitate lucrează în plen şi deliberează cu votul majorităţii simple a membrilor lor. 

  (2) Participarea membrilor comisiei la şedinţele acesteia este obligatorie.  Dacă absenţele continuă, fără a fi motivate, preşedintele comisiei poate propune consiliului local aplicarea sancţiunilor prevăzute de regulament.

  (3) Comisia poate invita să participe la şedinţele sale specialişti din cadrul aparatului de specialitate al primarului sau din afara acestuia. Au dreptul să participe la şedinţele comisiei şi iniţiatorii propunerilor ce stau la baza lucrărilor comisiei. Comisia poate invita şi alte persoane care să participe la dezbateri.

  (4) Şedinţele comisiei de specialitate sunt, de regulă, publice.

  (5) Comisia poate hotărî ca unele şedinţe sau dezbaterea unor puncte de pe ordinea de zi să se desfăşoare cu uşile închise.

  (6) Convocarea şedinţelor comisiei se face de către preşedintele acesteia cu cel puţin 3 zile înainte sau de îndată, în situaţia şedinţelor extraordinare.

  (7) Documentul de convocare a şedinţelor comisiilor de specialitate conţine în mod obligatoriu următoarele elemente:

  a) data şi ora şedinţei:

  b) locul de desfăşurare a şedinţei;

  c) proiectul ordinii de zi a şedinţei.

  (8) Ordinea de zi se aprobă de comisie la propunerea preşedintelui. Oricare dintre membrii comisiei poate cere includerea pe ordinea de zi a unor probleme.

  (9) Şedinţele comisiilor de specialitate se desfăşoară înaintea şedinţelor consiliului local, atunci când ordinea de zi a şedinţei acestuia cuprinde sarcini sau proiecte de hotărâri asupra cărora i se solicită avizul.

  (10) Pentru dezbaterea proiectelor de hotărâri sau a celorlalte probleme repartizate comisiei de către secretarul general, preşedintele acesteia desemnează un consilier local care prezintă în cadrul şedinţei proiectele şi, după caz, celelalte probleme aflate pe ordinea de zi, care nu sunt prezentate de iniţiator.

  (11) Secretarul comisiei sau, în lipsa acestuia, consilierul local desemnat întocmeşte avizul, cu caracter consultativ, al comisiei, pe baza amendamentelor şi a propunerilor formulate de membrii acesteia, care au fost aprobate cu majoritatea voturilor consilierilor locali prezenţi.

  (12) Avizele întocmite de comisie cuprind separat, cu motivarea necesară, atât amendamentele şi propunerile acceptate, cât şi cele respinse.

  (13) Avizul comisiei de specialitate al cărui format se regăseşte în Anexa nr. 4 la prezentul regulament, conţine, în mod obligatoriu, următoarele:

  a) motivarea avizului;

  b) menţiunea cu privire la avizul asupra proiectului de hotărâre, respectiv avizare favorabilă cu/fără amendamente sau avizare nefavorabilă;

  c) numărul/data înregistrării în registrul privind evidenţa avizelor/rapoartelor comisiei de specialitate, păstrat şi completat de către secretarul acesteia;

  d) semnătura preşedintelui şi cea a secretarului comisiei de specialitate.

  (14) Avizele întocmite se înregistrează într-un registru special, al cărui format se regăseşte în Anexa nr. 5 la prezentul regulament şi sunt prezentate secretarului general al Comunei Tulca, care asigură transmiterea acestora către consilierii locali, cel mai târziu înainte de aprobarea ordinii de zi. Formularul adresei prin care comisia de specialitate transmite secretarului general al Comunei Tulca documentele produse de aceasta se regăseşte în Anexa nr. 3 la prezentul regulament.
  (15) Votul în comisii este, de regulă, deschis. În anumite situaţii comisia poate hotărî ca votul să fie secret, stabilind, de la caz la caz, şi modalitatea de exprimare a acestuia.

        (16) În situații excepționale în care ședințele consiliului local și ale comisiilor de specialitate se desfășoară prin mijloace electronice de comunicare, avizul comisiei de specialitate se transmite Secretarului general al comunei Tulca, prin mijloace electronice de comunicare. În același mod, se înaintează avizul către consilierii locali și inițiatori, după caz, cel mai târziu în ziua ședinței, anterior aprobării ordinii de zi.

  (17) Lucrările şedinţelor comisiei se consemnează, prin grija secretarului acesteia, într-un proces-verbal. După încheierea şedinţei, procesul-verbal este semnat de către preşedintele şi secretarul comisiei.

  (18) Preşedintele poate încuviinţa ca procesele-verbale ale şedinţelor să fie consultate de alte persoane interesate care nu au participat la şedinţă, cu excepţia proceselor-verbale întocmite în şedinţele ale căror lucrări s-au desfăşurat cu uşile închise.
Art. 30. Comisiile speciale şi comisiile mixte

(1) Consiliile locale pot organiza comisii speciale de analiză şi verificare formate din consilieri locali, pe perioadă determinată, la propunerea unei treimi din numărul consilierilor locali în funcţie sau a primarului. Componenţa, obiectivele şi perioada de desfăşurare a activităţilor acestora se stabilesc prin hotărâre a Consiliului local. Membrii comisiei acţionează în limitele stabilite prin hotărâre.
(2) Operaţiunile desfăşurate în cadrul procedurii de constituire a comisiilor speciale, numărul membrilor fiecărei comisii şi modul de stabilire a locurilor ce revin fiecărui grup de consilieri locali sau consilieri locali independenţi, precum şi componenţa nominală a acestora se stabilesc prin hotărâre a consiliului local.
(3) Comisia de analiză şi verificare prezintă consiliului local ori primarului, după caz, la termenul stabilit de acesta, raportul întocmit în urma analizelor şi verificărilor efectuate. Raportul cuprinde, dacă este cazul, propuneri concrete de îmbunătăţire a activităţii în domeniul supus analizei sau verificării.

(4) Consiliile locale pot organiza, din proprie iniţiativă sau din iniţiativa primarului, după caz, comisii mixte formate din consilieri locali, funcţionari publici şi alţi specialişti, pe perioadă determinată. Componenţa comisiilor mixte, obiectivele şi perioada de desfăşurare a activităţii acestora se stabilesc prin hotărâri ale consiliilor locale. Şedinţele comisiilor mixte sunt publice.

CAPITOLUL IV

Funcţionarea consiliului local al Comunei Tulca
SECŢIUNEA 1

  
Rolul şi atribuţiile consiliului local

Art. 31. Mandatul Consiliului local Tulca
(1) Consiliul local se alege pentru un mandat de 4 ani în condițiile legii privind alegerea autoritãților administrației publice locale.
(2) Mandatul consiliului local se exercitã de la data la care consiliul local este legal constituit pânã la data la care consiliul local nou - ales este legal constituit.
(3) Mandatul consiliului local poate fi prelungit, prin lege organicã, în caz de rãzboi sau catastrofã ori alte situații expres prevãzute de lege atunci când, din cauza acestor situații, nu pot fi organizate alegeri în condițiile alin. (1).
Art. 32. Condiţii speciale de exercitare a mandatului aleşilor locali
  (1) Consiliul local ales în cursul unui mandat, ca urmare a dizolvării consiliului local, încheie mandatul precedentei autorităţi a administraţiei publice locale.

  (2) Consiliul local ales în urma organizării unor noi unităţi administrativ-teritoriale îşi exercită mandatul numai până la organizarea următoarelor alegeri locale generale.

Art. 33. Atribuțiile Consiliului local al Comunei Tulca
(1) Consiliul local are inițiativã și hotãrãște, în condițiile legii, în toate problemele de interes local, cu excepția celor care sunt date prin lege în competența altor autoritãți ale administrației publice locale sau centrale.
(2) Consiliul local exercitã urmãtoarele categorii de atribuții: 
a) atribuții privind unitatea administrativ – teritorialã Comuna Tulca, organizarea proprie, precum și organizarea și funcționarea aparatului de specialitate al primarului, ale instituțiilor publice de interes local și ale societãților și regiilor autonome de interes local;
b) atribuții privind dezvoltarea economico - socialã și de mediu a comunei;
c) atribuții privind administrarea domeniului public și privat al comunei;
d) atribuții privind gestionarea serviciilor de interes local;
e) atribuții privind cooperarea interinstituționalã pe plan intern și extern. 
(3) În exercitarea atribuțiilor privind unitatea administrativ – teritorialã Comuna Tulca, organizarea proprie, precum și organizarea și funcționarea aparatului de specialitate al primarului, ale instituțiilor publice de interes local și ale societãților și regiilor autonome de interes local, Consiliul local al Comunei Tulca: 

a) aprobã statutul comunei, precum și regulamentul de organizare și funcționare a consiliului local; 
b) alege viceprimarul, din rândul consilierilor locali, la propunerea primarului sau a consilierilor locali, alegerea viceprimarului se va face după validarea tuturor mandatelor şi depunerea jurământului, în condiţiile legii, de către toţi consilierii locali;

c) aprobã, în condițiile legii, la propunerea primarului, înființarea, organizarea și statul de funcții ale aparatului de specialitate al primarului, ale instituțiilor publice de interes local, reorganizarea și statul de funcții ale regiilor autonome de interes local, precum și înființarea, reorganizarea sau desființarea de societãți de interes local și statul de funcții al acestora;
d) exercitã, în numele unitãții administrativ - teritoriale, toate drepturile și obligațiile corespunzãtoare participațiilor deținute la societãți sau regii autonome, în condițiile legii;
e) hotãrãște înființarea sau reorganizarea de instituții, servicii publice, societãți și regii autonome, în condițiile legii. 
(4) În exercitarea atribuțiilor privind dezvoltarea economico - socialã și de mediu a comunei, Consiliul local al Comunei Tulca: 

a) aprobã, la propunerea primarului, bugetul unitãții administrativ - teritoriale, virãrile de credite, modul de utilizare a rezervei bugetare și contul de încheiere a exercițiului bugetar;
b) aprobã, la propunerea primarului, contractarea și/sau garantarea împrumuturilor, precum și contractarea de datorie publică localã prin emisiuni de titluri de valoare, în numele unitãții administrativ - teritoriale, în condițiile legii;
c) stabilește și aprobã impozitele și taxele locale, în condițiile legii;
d) aprobã, la propunerea primarului, documentațiile tehnico - economice pentru lucrãrile de investiții de interes local, în condițiile legii;
e) aprobã strategiile privind dezvoltarea economicã, socialã și de mediu a unitãții administrativ - teritoriale;
f) asigurã un mediu favorabil înființãrii și/sau dezvoltãrii afacerilor, inclusiv prin valorificarea patrimoniului existent, precum și prin realizarea de noi investiții care sã contribuie la îndeplinirea programelor de dezvoltare economicã regionalã și localã;
g) asigurã realizarea lucrãrilor și ia mãsurile necesare implementãrii și conformãrii cu prevederile angajamentelor asumate de România în calitate de stat membru al Uniunii Europene în domeniul protecției mediului și gospodãririi apelor pentru serviciile furnizate cetãțenilor. 

(5) Dacã bugetul unitãții administrativ - teritoriale, prevãzut la alin. (4) lit. a), nu poate fi adoptat dupã douã ședințe consecutive, care au loc la un interval de cel mult 7 zile, activitatea se desfãșoarã pe baza bugetului anului precedent pânã la adoptarea noului buget, dar nu mai târziu de 45 de zile de la data publicării legii bugetului de stat în Monitorul Oficial al României, Partea I.
(6) În exercitarea atribuțiilor privind administrarea domeniului public și privat al comunei Tulca, Consiliul local: 

a) hotãrãște darea în administrare, concesionarea, închirierea sau darea în folosințã gratuitã a bunurilor proprietate publică a comunei, precum și a serviciilor publice de interes local, în condițiile legii;
b) hotãrãște vânzarea, darea în administrare, concesionarea, darea în folosințã gratuitã sau închirierea bunurilor proprietate privatã a comunei, în condițiile legii;
c) avizeazã sau aprobã, în condițiile legii, documentațiile de amenajare a teritoriului și urbanism ale localitãților;
d) atribuie sau schimbã, în condițiile legii, denumiri de strãzi, de piețe și de orice alte obiective de interes public local. 
(7) În exercitarea atribuțiilor privind gestionarea serviciilor de interes local, Consiliul local Tulca asigurã, potrivit competenței sale și în condițiile legii, cadrul necesar pentru furnizarea serviciilor publice de interes local privind: 

a) educația;
b) serviciile sociale pentru protecția copilului, a persoanelor cu handicap, a persoanelor vârstnice, a familiei și a altor persoane sau grupuri aflate în nevoie socialã;
c) sãnãtatea;
d) cultura;
e) tineretul;
f) sportul;
g) ordinea publică;
h) situațiile de urgențã;
i) protecția și refacerea mediului;
j) conservarea, restaurarea și punerea în valoare a monumentelor istorice și de arhitecturã, a parcurilor, grãdinilor publice și rezervațiilor naturale;
k) dezvoltarea urbanã;
l) evidența persoanelor;
m) podurile și drumurile publice;
n) serviciile comunitare de utilitãți publice de interes local;
o) serviciile de urgențã de prim ajutor;
p) activitãțile de administrație social - comunitarã;
q) locuințele sociale și celelalte unitãți locative aflate în proprietatea unitãții administrativ - teritoriale sau în administrarea sa;
r) punerea în valoare, în interesul colectivitãții locale, a resurselor naturale de pe raza unitãții administrativ - teritoriale;
s) alte servicii publice de interes local stabilite prin lege. 

(8) În exercitarea atribuțiilor privind gestionarea serviciilor de interes local, Consiliul local: 

a) sprijinã, în condițiile legii, activitatea cultelor religioase;
b) aprobã construirea locuințelor sociale, criteriile pentru repartizarea locuințelor sociale și a utilitãților locative aflate în proprietatea sau în administrarea sa. 
(9) În exercitarea atribuțiilor privind cooperarea interinstituționalã pe plan intern și extern, Consiliul local Tulca: 

a) hotãrãște, în condițiile legii, cooperarea sau asocierea cu persoane juridice române sau strãine, în vederea finanțãrii și realizãrii în comun a unor acțiuni, lucrãri, servicii sau proiecte de interes public local;
b) hotãrãște, în condițiile legii, înfrãțirea comunei cu unitãți administrativ - teritoriale din alte țãri;

c) hotãrãște, în condițiile legii, cooperarea sau asocierea cu alte unitãți administrativ - teritoriale din țarã sau din strãinãtate, precum și aderarea la asociații naționale și internaționale ale autoritãților administrației publice locale, în vederea promovãrii unor interese comune. 
(10) În exercitarea atribuțiilor privind unitatea administrativ - teritorialã, organizarea proprie, precum și organizarea și funcționarea aparatului de specialitate al primarului, atribuții privind dezvoltarea economico - socialã și de mediu a comunei și atribuții privind gestionarea serviciilor de interes local, Consiliul local Tulca: 

a) poate asigura, în tot sau în parte, cu acordul titularului dreptului de proprietate sau al celui de administrare, lucrãrile și fondurile necesare pentru reabilitarea, dotarea și funcționarea clãdirilor în care își desfãșoarã activitatea autoritãți sau instituții publice a cãror activitate prezintã un interes local. Bunurile achiziționate pentru dotãri rãmân în proprietatea unitãții administrativ - teritoriale;

b) poate asigura, în tot sau în parte, cu acordul instituției sau autoritãții publice titulare a dreptului de proprietate sau de administrare, lucrãri de amenajare, dotare și întreținere a clãdirilor sau terenurilor aflate în proprietatea publică sau privatã a statului, în scopul creșterii nivelului de atractivitate turisticã a unitãții administrativ - teritoriale, cu condiția ca, prin acordul exprimat, titularul dreptului sã permitã accesul publicului în spațiile astfel îmbunãtãțite pe o perioadã de minimum 5 ani. Bunurile achiziționate pentru dotãri rãmân în proprietatea unitãții administrativ - teritoriale. 

(11) Pentru realizarea atribuțiilor, Consiliul local poate solicita informãri și rapoarte de la primar, viceprimar și de la conducãtorii organismelor prestatoare de servicii publice și de utilitate publică de interes local.
(12) Consiliul local hotãrãște acordarea unor sporuri și a altor facilitãți, potrivit legii, personalului angajat în cadrul aparatului de specialitate al primarului.
(13) Consiliul local poate conferi persoanelor fizice române sau strãine cu merite deosebite titlul de cetãțean de onoare al comunei, în baza unui regulament propriu. Prin acest regulament se stabilesc și condițiile retragerii titlului conferit. Acest regulament poate fi parte integrantã a statutului unitãții administrativ - teritoriale.
(14) Consiliul local îndeplinește orice alte atribuții, în toate domeniile de interes local, cu excepția celor date în mod expres în competența altor autoritãți publice, precum și orice alte atribuții stabilite prin lege.
SECŢIUNEA a 2-a

         Funcţionarea consiliului local
Art. 34. Tipurile de ședințe ale Consiliului local

(1) Consiliul local al Comunei Tulca se întrunește în ședințe ordinare, cel puțin o datã pe lunã, la convocarea primarului.
(2) Consiliul local al Comunei Tulca se poate întruni și în ședințe extraordinare la convocarea: 

a) primarului;

b) a cel puțin unei treimi din numãrul consilierilor locali în funcție;

c) primarului, ca urmare a solicitãrii prefectului, în cazuri care necesită adoptarea de măsuri imediate pentru gestionarea situaţiilor de criză sau de urgenţă. 
Art. 35. Convocarea ședințelor Consiliului local
(1) Consiliul local al comunei Tulca se convoacã dupã cum urmeazã: 

a) prin dispoziţie a primarului, la convocarea primarului;
 
                     b) prin convocare semnată de către consilierii locali care au această iniţiativă, la convocarea şedinţelor extraordinare de către consilierii locali.

            (2) Formatul modelului orientativ de convocare se regăseşte în Anexa nr. 6 la prezentul regulament.

(3) Consilierii locali sunt convocați în scris sau prin mijloace electronice, în conformitate cu prevederile Regulamentului de organizare și funcționare a Consiliului local Tulca, prin grija Secretarului general al comunei, cel târziu în ziua ulterioarã primirii de cãtre acesta a dispoziției sau documentului de convocare inițiat de cel puțin o treime din numãrul consilierilor locali în funcție, în una dintre următoarele modalităţi:

        a) în scris;

  b) prin mijloace electronice;

  c) în scris şi prin mijloace electronice.
 (3) Data ședinței Consiliului local precizatã cu ocazia convocãrii, este stabilitã, făcând mențiunea că nu intră în calcul ziua de la care începe să curgă termenul, nici ziua când acesta se împlinește, astfel: 
    a) în termen de 5 zile de la data comunicării dispoziţiei de convocare pentru şedinţele ordinare;

 b) în termen de 3 zile de la data comunicării dispoziţiei sau documentului de convocare pentru şedinţele extraordinare.

(4) În caz de forțã majorã și/sau de maximã urgențã pentru rezolvarea intereselor locuitorilor comunei, ori în problemele de urgenta care nu pot fi amanate, convocarea acestuia pentru ședința extraordinarã, prin excepție de la prevederile menționate anterior, se face de îndatã.
(5) Documentul de convocare cuprinde obligatoriu urmãtoarele informații despre ședințã: 

a) data și ora desfãșurãrii;

b) modalitatea de desfăşurare;

                   c) locul desfăşurării, în cazul şedinţelor desfăşurate cu participarea fizică a consilierilor locali, sau aplicaţiile electronice folosite, în cazul şedinţelor desfăşurate prin mijloace electronice;
d) proiectul ordinii de zi;

e) materialele înscrise pe proiectul ordinii de zi;

f) modalitatea prin care sunt puse la dispoziția consilierilor locali, potrivit opțiunilor acestora, materialele înscrise pe proiectul ordinii de zi;

g) indicarea comisiilor de specialitate cãrora le-au fost trimise spre avizare proiectele de hotãrâri;

h) invitația de a formula și depune amendamente asupra proiectelor de hotãrâri. 
 (6) Secretarul general al unitãții administrativ - teritoriale transmite prefectului, sub semnãtura sa, evidența prezenței consilierilor locali la convocãrile pentru ședințele care nu s-au putut desfãșura din lipsa cvorumului, în termen de 3 zile de la data convocãrii. Evidența transmisã prefectului precizeazã și situațiile în care, urmare a ultimei absențe, a intervenit cazul de încetare de drept a mandatului.
(7) În toate cazurile, convocarea se consemneazã în procesul - verbal al ședinței.
Art. 36. Ordinea de zi
(1) Proiectul ordinii de zi se redacteazã de cãtre Secretarul general al comunei și compartimentele de resort din cadrul aparatului de specialitate al primarului, ca anexã la documentul de convocare la propunerea primarului sau a consilierilor locali, dupã caz, în condițiile legii.
(2) Este obligatorie înscrierea pe proiectul ordinii de zi a proiectelor de hotãrâri care îndeplinesc condițiile legale.
(3) Proiectul ordinii de zi a ședinței Consiliului local Tulca, poate cuprinde:

  a) aprobarea procesului-verbal al şedinţei anterioare;

  b) proiecte de hotărâri, cu menţionarea: numărului de înregistrare, a titlului şi a iniţiatorului, potrivit Anexei nr. 7 la prezentul regulament;

  c) rapoarte ale primarului, ale viceprimarului, ale consilierilor locali, ale comisiilor de specialitate, ale comisiilor speciale sau mixte;

  d) rapoarte sau informări ale conducătorilor organismelor prestatoare de servicii publice şi de utilitate publică, după caz;

  e) întrebări, interpelări, răspunsuri;

  f) petiţii;

  g) orice alte probleme de interes local.

(4) Proiectul ordinii de zi a ședinței Consiliului local Tulca,  se aduce la cunoștințã locuitorilor comunei prin afișarea pe pagina de internet a unitãții administrativ - teritoriale sau prin orice alt mijloc de publicitate.
(5) În comunele, în care cetãțenii aparținând unei minoritãți naționale au o pondere de peste 20% din numãrul locuitorilor, stabilit la ultimul recensãmânt, proiectul ordinii de zi se aduce la cunoștința publică și în limba minoritãții naționale respective.
(6) Scoaterea unui proiect de hotãrâre de pe proiectul ordinii de zi se face în situația în care acesta nu îndeplinește condițiile prevãzute de Codul administrativ, cu modificările și completările ulterioare sau numai cu acordul inițiatorului.
(7) Ordinea de zi a ședinței se aprobã cu majoritate simplã, la propunerea celui/celor care a/au cerut convocarea consiliului local.
(8) Suplimentarea ordinii de zi se aprobã numai pentru probleme urgente cu majoritate simplã.

(9) În cazul neaprobãrii proiectului ordinii de zi, în condițiile prevãzute la alin. (7), nu se acordã indemnizația cuvenitã consilierilor locali pentru ședința respectivã.
Art. 37. Proiectele de hotãrâri ale Consiliului local Tulca
(1) Proiectele de hotãrâri pot fi inițiate de primar, de consilierii locali sau de cetãțeni. Elaborarea proiectelor se face de cei care le propun, cu sprijinul secretarului general al Comunei Tulca și al compartimentelor de resort ale aparatului de specialitate al primarului.
(2) La elaborarea proiectelor de hotărâri ale consiliului local se vor respecta prevederile Regulamentului privind măsurile metodologice referitoare la circulaţia proiectelor de hotărâri ale consiliului local.
(3) Proiectele de hotãrâri și referatele de aprobare ale acestora se redacteazã în conformitate cu normele de tehnicã legislativã.
(4) Proiectele de hotãrâri ale Consiliului local însoțite de referatele de aprobare ale acestora și de alte documente de prezentare și de motivare se înregistreazã și se transmit de secretarul general al Comunei Tulca, se înregistrează într-un registru special, al cărui format se regăseşte în Anexa nr. 7 la prezentul regulament şi se transmit de secretarul general: 

a) compartimentelor de resort din cadrul aparatului de specialitate al primarului în vederea analizãrii și întocmirii rapoartelor de specialitate;
b) comisiilor de specialitate ale Consiliului local în vederea dezbaterii și întocmirii avizelor. 

(5) Nominalizarea compartimentelor de resort și a comisiilor de specialitate cãrora li se transmit proiectele de hotãrâri ale Consiliului local, precum și celelalte documente, se face de cãtre primar împreunã cu secretarul general.

(6) Odatã cu transmiterea proiectelor de hotãrâri se comunicã și data de depunere a rapoartelor și a avizelor, avându-se grijã ca rapoartele compartimentelor de resort sã poatã fi transmise și comisiilor de specialitate înainte de pronunțarea acestora. Formatul adresei prin care secretarul general al Comunei Tulca transmite comisiei de specialitate documentele spre analiză se regăseşte în Anexa nr. 2 la prezentul regulament.
(7) Dupã examinarea proiectului de hotãrâre, comisia de specialitate a consiliului local emite un aviz cu privire la adoptarea sau, dupã caz, respingerea proiectului.
(8) Avizul comisiei de specialitate poate fi favorabil sau nefavorabil. Dacă avizul este favorabil, se pot formula amendamente în cadrul comisiei de specialitate. Amendamentele adoptate în cadrul comisiei de specialitate însoţesc proiectul de hotărâre care se dezbate în şedinţa consiliului local.
(9) Avizul comisiei şi amendamentele formulate în cadrul acesteia, după caz, se transmite secretarului general al Comunei Tulca, care dispune mãsurile corespunzãtoare înaintãrii lui cãtre consilierii locali și cãtre inițiatori, dupã caz, cel mai târziu în ziua ședinței.
(10) Fiecare proiect de hotãrâre înscris pe ordinea de zi a ședinței Consiliului local  Tulca este supus dezbaterii numai dacã este însoțit de: 
    
        a) referatul de aprobare, ca instrument de prezentare și motivare, semnat de inițiator;
b) rapoartele compartimentelor de resort din cadrul aparatului de specialitate al primarului;
c) avizele cu caracter consultativ ale comisiilor de specialitate ale consiliului local;
d) alte documente prevãzute de legislația specialã. 


(11) Secretarul general al Comunei Tulca asigurã îndeplinirea condițiilor prevăzute anterior și aduce la cunoștința Consiliului local cazul neîndeplinirii acestora înainte de adoptarea ordinii de zi.


(12) Rapoartele și avizele trebuie întocmite în termenul prevãzut la alin. (6), dar nu mai târziu de 30 de zile de la înregistrarea proiectelor de hotãrâre propuse pentru a fi înscrise pe proiectul ordinii de zi a ședințelor ordinare ale Consiliului local, respectiv în termen de cel mult 3 zile de la înregistrarea proiectelor de hotãrâre propuse a fi înscrise pe proiectul ordinii de zi a ședințelor extraordinare. În situația ședințelor extraordinare convocate de îndatã, rapoartele compartimentelor de specialitate se întocmesc în procedurã de urgențã, cel târziu odatã cu proiectul hotãrârii.


(13) Inițiatorul proiectului îl poate retrage sau poate renunța, în orice moment, la susținerea acestuia.

Art. 38. Cvorumul ședințelor Consiliului local al comunei Tulca
(1) Şedinţele consiliului local se desfăşoară legal în prezenţa majorităţii consilierilor locali în funcţie. Se consideră prezenţi la şedinţă şi consilierii locali care participă prin utilizarea oricăror mijloace electronice.

(2) Prezența consilierilor locali la ședințã este obligatorie, cu excepția cazului în care aceștia absenteazã motivat. Absența este consideratã motivatã dacã se face dovada cã aceasta a intervenit din cauza: 


a) unei boli care a necesitat spitalizarea sau a unei stãri de sãnãtate pentru care s-a eliberat certificat de concediu medical;
b) unei deplasãri în strãinãtate;
c) unor evenimente de forțã majorã;
d) în cazul decesului soției/soțului consilierului local sau al unei rude de pânã la gradul al II - lea a consilierului local ales ori al soției/soțului acestuia, inclusiv;
e) concediului de odihnă;

f) în cazul căsătoriei consilierului local sau al unei rude de până la gradul al II-lea a consilierului local inclusiv;

g) în cazul botezului unei rude de până la gradul al III-lea a consilierului local inclusiv;

h) unei delegaţii în interesul comunităţii locale sau în interesul serviciului;

i) participării la cursuri de pregătire, formare şi perfecţionare profesională;

j) alte situații de învoire comunicate în scris, secretarului general al comunei Tulca. 
 (3) Consilierul local care absenteazã nemotivat de douã ori consecutiv la ședințele consiliului local este sancționat, în condițiile art. 233 al O.U.G. nr. 57/2019 privind Codul administrativ, cu modificările și completările ulterioare.
(4) Consilierii locali sunt obligați sã își înregistreze prezența în evidența ținutã de secretarul general.
(5) Consilierul local care nu poate lua parte la ședințã este obligat sã aducã aceastã situație la cunoștința secretarului general.
Art. 39. Desfãșurarea ședințelor consiliului local al comunei Tulca
(1) Ședințele consiliului local Tulca sunt publice. Acestea se pot desfăşura cu participarea fizică a consilierilor sau în sistem online, prin utilizarea oricăror mijloace electronice, comunicate în documentul de convocare. Primarul participă la şedinţele consiliului local şi dispune măsurile necesare pentru pregătirea şi desfăşurarea în bune condiţii a acestora. Ţinerea şedinţelor de consiliu local are loc de regulă, în ultima zi de joi a lunii, cu începere de la ora 14,00, în sala de şedinţe a Consiliului local Tulca. 
(2) Caracterul public al ședințelor Consiliului local este dat de: 

a) accesul celor interesați, în condițiile legii, la procesele - verbale ale ședințelor consiliului local;
b) accesul celor interesați, în condițiile legii, la proiectele de hotãrâri, la hotãrârile consiliului local, precum și la instrumentele de prezentare și de motivare a acestora;
c) posibilitatea cetãțenilor cu domiciliul sau reședința în unitatea administrativ - teritorialã Comuna Tulca de a asista la ședințele consiliului local sau de a le urmãri pe internet, prin înregistrarea pe site-ul Primăriei Comunei Tulca, a ședințelor Consiliului Local, cu mijloace electronice audiovideo;

  (3) În situații excepționale, constatate de către autoritățile competente, precum epidemiile, pandemiile, fenomenele naturale extreme, cutremure și alte situații care fac imposibilă prezența consilierilor în sala de ședințe a Consiliului, sau sunt de natură a pune în pericol sănătatea acestora și sănătatea publică, ședințele consiliului Local al comunei Tulca se vor desfășura prin mijloace electronice de comunicare.

(4) Lucrãrile ședințelor se desfãșoarã în limba românã. În consiliile locale în care consilierii locali aparținând unei minoritãți naționale reprezintã cel puțin 20% din numãrul total, la ședințele Consiliului local se poate folosi și limba minoritãții naționale respective. În aceste cazuri se asigurã, prin grija primarului, traducerea în limba românã. În toate cazurile, documentele ședințelor de consiliu local se întocmesc și se aduc la cunoștințã publică în limba românã.
(5) La lucrãrile Consiliului local pot asista și lua cuvântul, fãrã drept de vot, prefectul, președintele consiliului județean sau reprezentanții acestora, deputații și senatorii, miniștrii și ceilalți membri ai Guvernului, secretarii și subsecretarii de stat, conducãtorii serviciilor publice deconcentrate ale ministerelor și ale celorlalte organe centrale, conducãtorii compartimentelor de resort și conducãtorii organismelor prestatoare de servicii publice sau de utilitate publică din unitãțile administrativ - teritoriale, în problemele ce privesc domeniile lor de responsabilitate.
(6) Dezbaterea proiectului de hotãrâre sau a problemelor se face, de regulã, în ordinea în care acestea sunt înscrise pe ordinea de zi aprobatã.
Dezbaterea începe prin prezentarea pe scurt a proiectului de hotărâre sau a problemei înscrise pe ordinea de zi, pe care o face iniţiatorul. Apoi se dă cuvântul preşedintelui comisiei de specialitate şi, dacă este cazul, şeful compartimentului de resort care a întocmit raportul. 

(7) Președintele de ședințã este obligat sã asigure luarea cuvântului de cãtre inițiator pentru susținerea proiectului de hotãrâre ori de câte ori acesta o solicitã, precum și de cãtre delegatul sãtesc, dupã caz.

(8) Consilierii locali participã la dezbateri în ordinea înscrierii la cuvânt. Consilierii locali sunt obligați ca în cuvântul lor sã se refere exclusiv la problema care formeazã obiectul dezbaterii.
(9) Președintele de ședințã are dreptul sã limiteze durata luãrilor de cuvânt, în funcție de obiectul dezbaterii. În acest scop el poate propune consiliului local spre aprobare timpul alocat fiecãrui vorbitor, precum și timpul total de dezbatere a proiectului.
 (10) Președintele de ședințã permite oricând unui consilier local sã rãspundã într-o problemã de ordin personal sau atunci când a fost nominalizat de un alt vorbitor.

(11) Președintele de ședințã sau reprezentantul oricãrui grup de consilieri locali poate propune încheierea dezbaterii unei probleme puse în discuția consiliului local. Propunerea de încheiere a dezbaterii se supune votului, iar discuțiile se sisteazã dacã propunerea este adoptatã cu majoritate simplã.
(12) Este interzisã adresarea de insulte sau calomnii de cãtre consilierii locali prezenți la ședințã, precum și dialogul dintre vorbitori și persoanele aflate în salã, aceștia din urmă neputând lua cuvântul în cadrul ședințelor de consiliu, cu excepția persoanelor prevăzute la alin. (5) și alin. (7) din prezentul articol.

(13) Asupra proiectelor de hotãrâri au loc dezbateri generale și pe articole, consilierii locali, precum și ceilalți inițiatori prezenți la ședințã putând formula amendamente de fond sau de formã.            

(14) Amendamentele se formulează în scris şi se pot depune de către primar, oricare dintre consilierii locali, un grup de consilieri locali sau o comisie de specialitate. Iniţiatorul unui amendament îl poate retrage sau poate renunţa la susţinerea acestuia, în orice moment. În acest caz, amendamentul nu se mai supune la vot.
(15) Pentru a putea fi dezbătut amendamentul, acesta trebuie depus la secretarul general cel mai târziu în ziua şedinţei consiliului local.

(16) Amendamentele la proiectele de hotărâri ale consiliului local se transmit în formă scrisă şi conţin următoarele elemente:

  a) iniţiatorul sau iniţiatorii;

  b) numărul de înregistrare şi titlul proiectului de hotărâre a consiliului local pentru care se depune amendamentul;

  c) tipul amendamentului: modificare sau completare;

  d) textul iniţial;

  e) textul amendamentului formulat;

  f) motivaţia amendamentului;

  g) semnătura persoanei care propune amendamentul.

(17) Secretarul general numerotează amendamentele depuse pentru fiecare proiect de hotărâre a consiliului local în ordine crescătoare a articolelor din cadrul proiectului de hotărâre a consiliului local. Secretarul general numerotează amendamentele depuse ţinând cont de ordinea textelor asupra cărora se formulează amendamente în cadrul proiectului de hotărâre a consiliului local. În cazul în care două sau mai multe amendamente se referă la acelaşi text din cadrul proiectului de hotărâre a consiliului local, acestea se numerotează în ordinea în care au fost primite de către secretarul general.

(18) În mod excepţional, în timpul dezbaterilor se pot formula amendamente verbale la proiectul de hotărâre a consiliului local, însă acestea se formulează de comun acord cu iniţiatorul proiectului de hotărâre a consiliului local. Conţinutul amendamentelor verbale se menţionează în procesul-verbal de şedinţă.

(19) Amendamentele se supun votului consiliului local în ordinea numerotării lor. Dacă s-a adoptat un amendament, celelalte amendamente care cuprind prevederi contrare amendamentului adoptat se socotesc respinse fără a mai fi supuse votului.

(20) După supunerea la vot a tuturor amendamentelor se supune la vot proiectul de hotărâre a consiliului local în forma cu amendamente.
 
(21) Respingerea unui proiect de hotărâre a consiliului local înscris pe ordinea de zi, precum şi orice supunere la vot a unei propuneri înscrise pe ordinea de zi nu constituie hotărâre a consiliului local ca act administrativ, în acest caz, menţionânduse doar rezultatul votului în procesul-verbal al şedinţei fără redactarea unei hotărâri a consiliului local.

(22) Supunerea la vot în timpul şedinţelor consiliului local a unei situaţii procedurale prevăzute de regulamentul de organizare şi funcţionare nu constituie hotărâre a consiliului local ca act administrativ. Menţionarea acestor situaţii procedurale, precum şi rezultatul votului se fac obligatoriu în procesul-verbal al şedinţei.

(23) Sinteza dezbaterilor din ședințele consiliului local, precum și modul în care și-a exercitat votul fiecare consilier local în parte se consemneazã într-un proces - verbal, semnat de președintele de ședințã și de secretarul general.
(24) Președintele de ședințã, împreunã cu secretarul general al Comunei Tulca își asumã, prin semnãturã, responsabilitatea veridicitãții celor consemnate.
(25) La începutul fiecãrei ședințe, secretarul general supune spre aprobare procesul - verbal al ședinței anterioare. Consilierii locali și primarul au dreptul ca, în cadrul ședinței curente a Consiliului local, sã conteste conținutul procesului - verbal și sã cearã menționarea exactã a opiniilor exprimate în ședința anterioarã.
(26) Procesul - verbal semnat de președintele de ședințã și de cãtre secretarul general, precum și documentele care au fost dezbãtute în ședința anterioarã se depun într-un dosar special al ședinței respective, care se numeroteazã și se sigileazã de președintele de ședințã și de secretarul general, dupã aprobarea procesului - verbal sau de cãtre persoana cu atribuții în acest sens, desemnatã în condițiile legii.
(27) În termen de 3 zile de la data aprobãrii procesului - verbal al ședinței, secretarul general afișeazã la sediul primãriei și publică pe pagina de internet a unitãții administrativ - teritoriale o copie a procesului - verbal al ședinței.
SECŢIUNEA a 3-a
Procedura de vot

Art. 40. Adoptarea hotãrârilor Consiliului local Tulca
(1) În exercitarea atribuțiilor ce îi revin, Consiliul local Tulca adoptã hotãrâri, cu majoritate absolutã sau simplã, dupã caz.
(2) Prin excepție de la prevederile menționate anterior, hotãrârile privind dobândirea sau înstrãinarea dreptului de proprietate în cazul bunurilor imobile se adoptã de Consiliul local cu majoritatea calificatã de douã treimi din numãrul consilierilor locali în funcție.
(3) Se adoptã cu majoritatea absolutã a consilierilor locali în funcție urmãtoarele hotãrâri ale consiliului local: 

            a) hotãrârile privind bugetul local;
b) hotãrârile privind contractarea de împrumuturi, în condițiile legii;
c) hotãrârile prin care se stabilesc impozite și taxe locale;
d) hotãrârile privind participarea la programe de dezvoltare județeanã, regionalã, zonalã sau de cooperare transfrontalierã;
e) hotãrârile privind organizarea și dezvoltarea urbanisticã a localitãților și amenajarea teritoriului;

f) hotãrârile privind asocierea sau cooperarea cu alte autoritãți publice, cu persoane juridice române sau strãine;
g) hotãrârile privind administrarea patrimoniului;
h) hotărârile privind participarea cu împrumuturi, capital sau cu bunuri, după caz, în numele şi în interesul colectivităţilor locale, la înfiinţarea, funcţionarea şi dezvoltarea unor organisme prestatoare de servicii publice şi de utilitate publică de interes local;

i) hotărârile privind aplicarea de sancţiuni, în condiţiile legii, pentru consilierii locali
j) alte hotãrâri necesare bunei funcționãri a consiliului local al Comunei Tulca, stabilite prin legi speciale, precum și hotărâri privind înfiinţarea comisiilor speciale sau a comisiilor mixte. 
  (4) Consiliul local stabileşte prin majoritatea absolută, care dintre următoarele subiecte se reglementează în Regulamentul de organizare şi funcţionare al Consiliului Local al Comunei Tulca:
  a) condiţiile în care preşedintele de şedinţă asigură menţinerea ordinii în cadrul şedinţelor consiliului local: prin propunerea încheierii dezbaterii unei probleme puse în discuția consiliului local;
  b) alte atribuţii şi însărcinări pe care comisiile de specialitate le pot îndeplini la nivelul consiliului local: comisia poate hotărî ca votul să fie secret, stabilind, de la caz la caz, şi modalitatea de exprimare a acestuia;
  c) alte situaţii, în care consiliul local consideră absenţă motivată a unui consilier local la şedinţele consiliului local: alte situații de învoire comunicate în scris, secretarului general al comunei Tulca;
  d) posibilitatea şi modalitatea concretă prin care cetăţenii cu domiciliul sau reşedinţa în unitatea administrativ-teritorială Comuna Tulca pot să asiste la ședințele consiliului local sau de a le urmãri pe internet, prin înregistrarea pe site-ul Primăriei Comunei Tulca, a ședințelor Consiliului Local, cu mijloace electronice audiovideo;
  e) condiţiile în care pot participa la lucrările consiliului local, pot asista şi lua cuvântul, fără drept de vot, în problemele ce privesc domeniile lor de responsabilitate: prefectul, preşedintele consiliului judeţean sau reprezentanţii acestora, deputaţii şi senatorii, miniştrii şi ceilalţi membri ai Guvernului, secretarii şi subsecretarii de stat, conducătorii serviciilor publice deconcentrate ale ministerelor şi ale celorlalte organe centrale, conducătorii compartimentelor de resort şi conducătorii organismelor prestatoare de servicii publice sau de utilitate publică din unităţile administrativ-teritoriale, precum şi alte persoane interesate: dezbaterea proiectului de hotãrâre sau a problemelor se face, de regulã, în ordinea în care acestea sunt înscrise pe ordinea de zi aprobatã;
  f) tipologia problemelor pentru care preşedintele de şedinţă permite oricând unui consilier local să răspundă într-o problemă de ordin personal: președintele de ședințã permite oricând unui consilier local sã rãspundã într-o problemã de ordin personal sau atunci când a fost nominalizat de un alt vorbitor;

  g) modalitatea de desemnare a consilierilor locali, dintre cei care au participat la şedinţă, care semnează hotărârea consiliului local, în cazul în care preşedintele de şedinţă refuză, în scris, să semneze: se semnează de către 2 dintre membrii comisiei de specialitate în cadrul căreia a fost dezbătut proiectul de hotărâre;
  h) procentul aplicabil de unitatea administrativ-teritorială referitor la indemnizaţia lunară a consilierilor locali care participă la şedinţele ordinare ori la şedinţele extraordinare ale consiliului local sau ale comisiilor de specialitate: Indemnizația lunarã pentru consilierii locali care participã la ședințele ordinare ori la ședințele extraordinare ale consiliului local, și ale comisiilor de specialitate este în cuantum de 10% din indemnizația lunarã a primarului.
(5) Votul consilierilor locali este individual și poate fi deschis sau secret.
(6) Consiliul local hotărăşte, la propunerea preşedintelui de şedinţă, ce modalitate de vot se va folosi. 
(7) Votul deschis se exprimã prin oricare din urmãtoarele modalitãți: 

a) prin ridicarea mâinii;
b) prin apel nominal, efectuat de președintele de ședințã;
c) electronic;

d) în situații excepționale în care ședințele consiliului local și ale comisiilor de specialitate se desfășoară prin mijloace electronice de comunicare, votul deschis al consilierilor locali se exprimă prin apel nominal, efectuat de președintele de ședință.
(8) Consiliul local poate stabili ca unele hotãrâri sã fie luate prin vot secret. Hotãrârile cu caracter individual cu privire la persoane sunt luate întotdeauna prin vot secret, cu excepțiile prevãzute de lege.
(9) Pentru exercitarea votului secret se folosesc buletine de vot.
(10) Redactarea buletinelor de vot trebuie sã fie fãrã echivoc. Pentru exprimarea opțiunii se folosesc, de regulã, cuvintele da sau nu.
(11) Buletinele de vot se introduc într-o urnã. La numãrarea voturilor nu se iau în calcul buletinele de vot pe care nu a fost exprimatã opțiunea consilierului local sau au fost folosite ambele cuvinte, respectiv da și nu.
(12) Abținerile se numãrã la voturile împotrivã.
(13) Votarea prin apel nominal se desfăşoară în modul următor: preşedintele de şedinţă explică obiectul votării şi sensul cuvintelor „pentru“ şi „împotrivă“. Secretarul general va da citire numelui şi prenumelui fiecărui consilier local, în ordine alfabetică. Consilierul local nominalizat se ridică şi propune cuvântul „pentru“ sau „împotrivă“ în funcţie de opţiunea sa.
(14) Dacã pe parcursul desfãșurãrii ședinței nu este întrunitã majoritatea legalã necesarã pentru adoptarea proiectului de hotãrâre, președintele de ședințã amânã votarea pânã la întrunirea acesteia.
(15) Dacã în urma dezbaterilor din ședința Consiliului local Tulca,  se impun modificãri de fond în conținutul proiectului de hotãrâre, la propunerea primarului, a secretarului general sau a consilierilor locali și cu acordul majoritãții consilierilor locali prezenți, președintele de ședințã retransmite proiectul de hotãrâre, în vederea reexaminãrii de cãtre inițiator și de cãtre compartimentele de specialitate.
(16) Proiectele de hotãrâri respinse de Consiliul local nu pot fi readuse în dezbaterea acestuia în cursul aceleiași ședințe.

Art. 41. Semnarea și contrasemnarea hotãrârilor Consiliului local Tulca


(1) Dupã desfãșurarea ședinței, hotãrârile Consiliului local, se semneazã de cãtre președintele de ședințã și se contrasemneazã, pentru legalitate, de cãtre secretarul general al comunei Tulca.
(2) În cazul în care președintele de ședințã refuzã, în scris, sã semneze, hotãrârea Consiliului local se semneazã de cel puțin 2 consilieri locali dintre cei care au participat la ședințã respectiv, se semnează de către 2 dintre membrii comisiei de specialitate în cadrul căreia a fost dezbătut proiectul de hotărâre.

(3) Secretarul general  al comunei Tulca, nu contrasemneazã hotãrârea în cazul în care considerã cã aceasta este ilegalã. În acest caz, în urmãtoarea ședințã a Consiliului local, depune în scris și expune în fața acestuia opinia sa motivatã, care se consemneazã în procesul - verbal al ședinței.
SECŢIUNEA a 4-a

Dispoziţii privind actele administrative adoptate de consiliul local

Art. 42. Tipuri de hotărâri adoptate de consiliul local

  (1) În exercitarea atribuţiilor ce le revin, consiliile locale adoptă hotărâri cu caracter normativ sau individual, a căror evidenţă se ţine într-un registru potrivit Anexei nr. 8 la prezentul regulament.

  (2) În organizarea executării sau executării în concret a legii, consiliile locale adoptă sau încheie, după caz, şi alte acte juridice prin care se nasc, se modifică sau se sting drepturi şi obligaţii.
Art. 43. Comunicarea şi aducerea la cunoştinţa publică a hotărârilor consiliului local

  (1) Secretarul general comunică hotărârile consiliului local prefectului în cel mult 10 zile lucrătoare de la data adoptării.

  (2) Hotărârile consiliului local se comunică primarului.

  (3) Comunicarea, însoţită de eventualele obiecţii motivate cu privire la legalitate, se face în scris de către secretarul general şi se înregistrează într-un registru special destinat acestui scop.

  (4) Hotărârile se aduc la cunoştinţa publică şi se comunică, în condiţiile legii, prin grija secretarului general.

  (5) Hotărârile, documentele şi informaţiile financiare, precum şi alte documente prevăzute de lege se publică, pentru informare, în format electronic şi în monitorul oficial local.

Art. 44. Hotărârile consiliului local cu caracter normativ
  (1) Hotărârile cu caracter normativ devin obligatorii de la data aducerii lor la cunoştinţa publică.

  (2) Aducerea la cunoştinţa publică a hotărârilor cu caracter normativ se face în termen de 5 zile de la data comunicării oficiale către prefect.

  (3) În unităţile administrativ-teritoriale în care cetăţenii aparţinând unei minorităţi naţionale au o pondere de peste 20% din numărul locuitorilor, stabilit la ultimul recensământ, hotărârile cu caracter normativ se aduc la cunoştinţa publică atât în limba română, cât şi în limba minorităţii respective.

Art. 45. Alte modalităţi de aducere la cunoştinţa publică a hotărârilor consiliului local cu caracter normativ
  (1) Aducerea la cunoştinţa publică a hotărârilor cu caracter normativ se realizează şi prin:

  a) publicare pe pagina de internet a Comunei Tulca;

  b) afişare într-un spaţiu accesibil publicului, stabilit prin dispoziţie a primarului;

  c) publicare în mass-media locală.

  (2) Secretarul general asigură aducerea la cunoştinţa publică, consemnând pe fiecare hotărâre a consiliului local în parte, sub semnătura sa, modalitatea utilizată.

  (3) Pentru aducerea la îndeplinire a obligaţiilor ce îi revin secretarului general în vederea intrării în vigoare a hotărârilor consiliului local, acesta foloseşte la finalul fiecărei hotărâri a consiliului local cartuşul cu proceduri obligatorii ulterioare adoptării hotărârii consiliului local din Anexa nr. 9 la prezentul regulament.

  (4) Exemplarele hotărârilor consiliului local care se transmit prefectului, în vederea exercitării controlului de legalitate, conţin în mod obligatoriu cartuşul prevăzut în Anexa nr. 9 la prezentul regulament.
Art. 46. Hotărârile consiliului local cu caracter individual
  (1) Comunicarea hotărârilor cu caracter individual către persoanele cărora li se adresează se face în cel mult 5 zile de la data comunicării oficiale către prefect.

  (2) Hotărârile cu caracter individual produc efecte juridice de la data comunicării către persoanele cărora li se adresează.

  (3) În unităţile administrativ-teritoriale în care cetăţenii aparţinând unei minorităţi naţionale au o pondere de peste 20% din numărul locuitorilor, stabilit la ultimul recensământ, hotărârile cu caracter individual se comunică, la cerere, şi în limba minorităţii respective.
Art. 47. Verificarea legalităţii actelor administrative
  Hotărârile consiliului local sunt supuse controlului de legalitate exercitat de către prefect conform prevederilor art. 255 din Ordonanţa de urgenţă a Guvernului nr. 57/2019, cu modificările şi completările ulterioare.
    SECŢIUNEA a 5-a

  Folosirea limbii minorităţii naţionale

Art. 48. Folosirea limbii minorităţilor naţionale
  (1) În unităţile administrativ-teritoriale în care cetăţenii aparţinând unei minorităţi naţionale au o pondere de peste 20% din numărul locuitorilor, stabilit la ultimul recensământ, autorităţile administraţiei publice locale, instituţiile publice aflate în subordinea acestora, precum şi serviciile publice deconcentrate asigură folosirea, în raporturile cu aceştia, şi a limbii minorităţii naţionale respective, în conformitate cu prevederile Constituţiei, ale OUG nr. 57/2019, cu modificările şi completările ulterioare, şi ale tratatelor internaţionale la care România este parte.

  (2) Autorităţile administraţiei publice locale prevăzute anterior, prin hotărâre, pot decide asigurarea folosirii limbii minorităţilor naţionale în unităţile administrativ-teritoriale în care cetăţenii aparţinând minorităţilor naţionale nu ating ponderea prevăzută la alin. (1).



Art. 49. Limba oficială şi folosirea limbii minorităţilor naţionale
  (1) În raporturile dintre cetăţeni şi autorităţile administraţiei publice locale se foloseşte limba română.

  (2) În unităţile administrativ-teritoriale în care cetăţenii aparţinând unei minorităţi naţionale au o pondere de peste 20% din numărul locuitorilor, stabilit la ultimul recensământ, în raporturile lor cu autorităţile administraţiei publice locale, cu aparatul de specialitate şi organismele subordonate acestora, aceştia se pot adresa, oral sau în scris, şi în limba minorităţii naţionale respective şi primesc răspunsul atât în limba română, cât şi în limba minorităţii naţionale respective.

  (3) În scopul exercitării dreptului prevăzut anterior, autorităţile administraţiei publice locale, instituţiile publice aflate în subordinea acestora, precum şi serviciile publice deconcentrate au obligaţia să pună la dispoziţia cetăţenilor aparţinând unei minorităţi naţionale formulare şi texte administrative de uz curent în format bilingv, respectiv în limba română şi în limba minorităţii naţionale.

  (4) Lista formularelor şi a tipurilor de texte administrative de uz curent, care se utilizează, se stabileşte prin hotărâre a Guvernului, la propunerea Departamentului pentru Relaţii Interetnice elaborată în colaborare cu Institutul pentru Studierea Problemelor Minorităţilor Naţionale, cu avizul ministerelor cu atribuţii în domeniul administraţiei publice, finanţe publice şi afaceri interne.

  (5) În condiţiile prevăzute anterior, în posturile care au atribuţii privind relaţii cu publicul sunt încadrate şi persoane care cunosc limba minorităţii naţionale respective.

  (6) Autorităţile administraţiei publice locale asigură inscripţionarea denumirii localităţilor şi a instituţiilor publice de sub autoritatea lor, precum şi afişarea anunţurilor de interes public atât în limba română, cât şi în limba minorităţii naţionale respective.

  (7) Actele oficiale se întocmesc în mod obligatoriu în limba română, sub sancţiunea nulităţii.

        SECŢIUNEA a 6-a

  Dispoziţii privind participarea cetăţenilor la procesul de elaborare şi dezbatere a proiectelor de hotărâri



Art. 50. Iniţiativa cetăţenească
  (1) Cetăţenii pot propune consiliului local al Comunei Tulca, pe a cărui rază teritorială domiciliază, spre dezbatere şi adoptare, proiecte de hotărâri.

  (2) Promovarea unui proiect de hotărâre se poate face de unul sau de mai mulţi cetăţeni cu drept de vot, dacă acesta este susţinut prin semnături de cel puţin 5% din populaţia cu drept de vot înscrisă în Registrul electoral cu domiciliul sau reşedinţa în unitatea administrativ-teritorială.

  (3) Iniţiatorii depun la secretarul general forma propusă pentru proiectul de hotărâre. Proiectul se afişează spre informare publică prin grija secretarului general.

  (4) Iniţiatorii asigură întocmirea listelor de susţinători pe formulare puse la dispoziţie de secretarul general.

  (5) Listele de susţinători cuprind numele, prenumele şi domiciliul, seria şi numărul actului de identitate şi semnăturile susţinătorilor.

  (6) Listele de susţinători pot fi semnate numai de cetăţenii cu drept de vot înscrişi în Registrul electoral cu domiciliul sau reşedinţa în unitatea/subdiviziunea administrativ-teritorială al cărei consiliu local urmează să dezbată proiectul de hotărâre în cauză.

  (7) După depunerea documentaţiei şi verificarea acesteia de către secretarul general, proiectul de hotărâre urmează procedurile regulamentare de lucru ale consiliului local.


Art. 51. Principii şi reguli în asigurarea transparenţei decizionale de către consiliul local în raporturile cu cetăţenii

  (1) Pentru asigurarea transparenţei decizionale în raporturile cu cetăţenii, consiliul local va respecta următoarele principii:

  a) informarea publicului asupra problemelor de interes public care urmează să fie dezbătute de consiliul local, precum şi asupra proiectelor de hotărâre cu caracter normativ;

  b) consultarea cetăţenilor şi a asociaţiilor legal constituite la iniţiativa consiliului local, în procesul de elaborare a proiectelor de hotărâre cu caracter normativ;

  c) participarea activă a cetăţenilor la luarea deciziilor administrative şi în procesul de elaborare a proiectelor de hotărâre cu caracter normativ.

  (2) Se vor respecta următoarele reguli:

  a) şedinţele consiliului local sunt publice, în condiţiile legii;

  b) dezbaterile vor fi consemnate în procesul-verbal al şedinţei consiliului local şi făcute publice, în condiţiile legii;

  c) hotărârile de consiliu local adoptate în şedinţele consiliului local vor fi înregistrate, arhivate şi, după caz, aduse la cunoştinţa publică, în condiţiile legii şi ale regulamentului de organizare şi funcţionare.

  (3) Prevederile menționate anterior nu se aplică în cazul procesului de elaborare a hotărârilor de consiliu local şi în cel al şedinţelor în care sunt prezentate:

  a) informaţii privind apărarea naţională, siguranţa naţională şi ordinea publică la nivel naţional, precum şi deliberările care fac parte din categoria informaţiilor clasificate, potrivit legii;

  b) valorile, termenele de realizare şi datele tehnico-economice ale activităţilor comerciale sau financiare, dacă publicarea acestora aduce atingere principiului concurenţei loiale, potrivit legii;

  c) datele personale, potrivit Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările ulterioare.


Art. 52. Dispoziţii privind participarea cetăţenilor la procesul de elaborare şi dezbatere a proiectelor de hotărâri
  (1) În cadrul procedurilor de elaborare a proiectelor de hotărâre cu caracter normativ iniţiatorul are obligaţia, prin intermediul secretarului general, să aducă la cunoştinţa publică un anunţ referitor la elaborarea unui proiect de hotărâre cu caracter normativ.

  (2) Anunţul referitor la elaborarea unui proiect de hotărâre cu caracter normativ va fi adus la cunoştinţa publică cu cel puţin 30 de zile înainte de supunerea spre analiză, avizare şi adoptare de către autorităţile administraţiei publice locale. Anunţul va cuprinde referatul de aprobare al iniţiatorului privind necesitatea adoptării hotărârii cu caracter normativ propus, textul complet al proiectului de hotărâre cu caracter normativ respectiv, precum şi termenul-limită, locul şi modalitatea în care cei interesaţi pot trimite în scris propuneri, sugestii, opinii cu valoare de recomandare privind proiectul de hotărâre cu caracter normativ.

  (3) Anunţul referitor la elaborarea unui proiect de hotărâre cu caracter normativ cu relevanţă asupra mediului de afaceri se transmite prin grija secretarului general asociaţiilor de afaceri şi altor asociaţii legal constituite, pe domenii specifice de activitate, cu cel puţin 30 de zile înainte de supunerea spre analiză, avizare şi adoptare de către autorităţile administraţiei publice locale.

  (4) La publicarea anunţului iniţiatorul proiectului de hotărâre cu caracter normativ va stabili o perioadă de cel puţin 10 zile pentru a primi în scris propuneri, sugestii sau opinii cu privire la proiectul de hotărâre cu caracter normativ supus dezbaterii publice.

  (5) Primarul va desemna o persoană din cadrul aparatului de specialitate, responsabilă pentru relaţia cu societatea civilă, care să primească propunerile, sugestiile şi opiniile persoanelor interesate cu privire la proiectul de hotărâre cu caracter normativ propus.

  (6) Proiectul de hotărâre cu caracter normativ se transmite spre analiză şi avizare autorităţilor publice interesate numai după definitivare, pe baza observaţiilor şi propunerilor formulate.

  (7) Iniţiatorul proiectului de hotărâre cu caracter normativ este obligat să organizeze o întâlnire în care să se dezbată public proiectul de hotărâre cu caracter normativ, dacă acest lucru a fost cerut în scris de către o asociaţie legal constituită sau de către o altă autoritate publică.

  (8) În toate cazurile în care se organizează întâlniri pentru dezbateri publice, acestea trebuie să se desfăşoare în cel mult 10 zile de la publicarea datei şi locului unde urmează să fie organizate. Iniţiatorul proiectului de hotărâre cu caracter normativ trebuie să analizeze toate recomandările referitoare la acesta

  (9) În cazul reglementării unei situaţii care, din cauza circumstanţelor sale excepţionale, impune adoptarea de soluţii imediate, în vederea evitării unei grave atingeri aduse interesului public local, proiectele de hotărâre cu caracter normativ se supun adoptării în procedura de urgenţă prevăzută de reglementările în vigoare.

  (10) Pentru proiectele de hotărâre cu caracter normativ propuse prin iniţiativă cetăţenească obligaţiile menţionate anterior se realizează prin grija secretarului general.

  (11) Iniţiatorul proiectului de hotărâre cu caracter normativ este obligat să justifice în scris nepreluarea recomandărilor formulate şi înaintate în scris de cetăţeni şi asociaţiile legal constituite ale acestora.

Art. 53. Participarea persoanelor interesate la lucrările şedinţelor publice ale consiliului local
  (1) Participarea persoanelor interesate la lucrările şedinţelor publice ale consiliului local se va face, cu respectarea prealabilă a următoarelor etape:

  a) anunţul privind şedinţa consiliului local se afişează la sediul consiliului local, pe pagina de internet a unităţii administrativ-teritoriale Comuna Tulca sau se transmite către mass-media, după caz, cu cel puţin 3 zile înainte de desfăşurarea şedinţelor ordinare şi cu cel puţin 24 de ore înaintea şedinţelor extraordinare convocate în termen de 3 zile, cu excepţia situaţiilor în care consiliului local este convocat de îndată în şedinţe extraordinare;

  b) acest anunţ trebuie adus la cunoştinţa cetăţenilor şi a asociaţiilor legal constituite care au prezentat sugestii şi propuneri în scris, cu valoare de recomandare, referitoare la proiectele de hotărâre cu caracter normativ care urmează să fie dezbătute în şedinţa consiliului local;

  c) anunţul va conţine data, ora şi locul de desfăşurare a şedinţei consiliului local, precum şi proiectul ordinii de zi.
  (2) Consiliul local hotărâște ca şedinţele consiliului local să fie înregistrate în următoarele condiţii: primarul va asigura înregistrarea ședințelor pe stick, care se va anexa dosarului de ședință.


(3) Dreptul persoanelor interesate la înregistrările şedinţelor consiliului local. În temeiul alin. (2), înregistrările şedinţelor consiliului local vor fi făcute publice, la cerere, în condiţiile legislaţiei privind liberul acces la informaţiile de interes public.



Art. 54. Delegatul sătesc

  (1) Locuitorii satelor care nu au consilieri locali aleşi în consiliile locale sunt reprezentaţi la şedinţele consiliului local de un delegat sătesc. Delegatul sătesc este asimilat aleşilor locali.

  (2) Delegatul sătesc este ales pe perioada mandatului consiliului local, în termen de 20 de zile de la data constituirii acestuia, de o adunare sătească, convocată de primar cu cel puţin 15 zile înainte şi desfăşurată în prezenţa primarului sau a viceprimarului şi a secretarului general al unităţii administrativ-teritoriale.

  (3) Alegerea delegatului sătesc se face cu majoritatea voturilor celor prezenţi la această adunare, consemnată într-un proces-verbal care se prezintă în prima şedinţă a consiliului local. La adunarea sătească pot participa toţi cetăţenii cu drept de vot din satul respectiv.

  (4) Încetarea de drept a mandatului delegatului sătesc are loc în următoarele situaţii:

  a) demisie;

  b) validarea, în calitate de consilier local, a unui supleant care are domiciliul în satul al cărui delegat este;

  c) schimbarea domiciliului într-un alt sat, inclusiv ca urmare a reorganizării unităţii administrativ-teritoriale respective;

  d) condamnarea, prin hotărâre judecătorească rămasă definitivă, la o pedeapsă privativă de libertate, indiferent de modalitatea de individualizare a pedepsei;

  e) punerea sub interdicţie judecătorească;

  f) pierderea drepturilor electorale;

  g) deces.

  (5) În situaţiile prevăzute anterior se alege un nou delegat sătesc, cu respectarea prevederilor alin. (1)-(3), care se aplică în mod corespunzător.

  (6) Adunarea sătească, convocată de către primar, poate hotărî oricând eliberarea din funcţie a delegatului sătesc şi alegerea, în termen de 20 de zile de la eliberare, a unei alte persoane în această funcţie, în condiţiile alin. (2) care se aplică în mod corespunzător.

  (7) La discutarea problemelor privind satele pe care le reprezintă, delegaţii săteşti sunt invitaţi în mod obligatoriu. Delegaţii săteşti au dreptul de a se exprima cu privire la problemele discutate, opinia acestora fiind consemnată în procesul-verbal al şedinţei.

Art. 55. Adunările cetăţeneşti
  (1) Cetăţenii comunei pot fi consultaţi şi prin adunări cetăţeneşti organizate pe sate.

  (2) Convocarea şi organizarea adunărilor cetăţeneşti se fac de către primar, la iniţiativa acestuia ori a unei treimi din numărul consilierilor în funcţie.

  (3) Convocarea adunării cetăţeneşti se face prin aducerea la cunoştinţa publică a scopului, datei şi a locului unde urmează să se desfăşoare aceasta.

  (4) Adunarea cetăţenească este valabil constituită în prezenţa majorităţii cetăţenilor cu drept de vot şi adoptă propuneri cu majoritatea celor prezenţi.

  (5) Propunerile se consemnează într-un proces-verbal şi se înaintează primarului, care le supune dezbaterii consiliului local în prima şedinţă, în vederea stabilirii modalităţilor concrete de realizare şi de finanţare, dacă este cazul.

  (6) Soluţia adoptată de consiliul local se aduce la cunoştinţa publică prin grija secretarului general.

CAPITOLUL V

Dizolvarea consiliului local


Art. 56. Situațiile de dizolvare a Consiliului local

(1) Consiliul local se dizolvã de drept sau prin referendum local. Consiliul local se dizolvã de drept: 

a) în cazul în care acesta nu se întrunește cel puțin într-o ședințã ordinarã sau extraordinarã, pe durata a patru luni calendaristice consecutive, deși a fost convocat conform prevederilor legale;
b) în cazul în care nu a adoptat nicio hotãrâre în 3 ședințe ordinare sau extraordinare ținute pe durata a patru luni calendaristice consecutive;
c) în cazul în care numãrul consilierilor locali în funcție este mai mic decât jumãtatea numãrului membrilor consiliului local și nu a putut fi completat cu supleanți în condițiile art. 122 al O.U.G. nr. 57/2019 privind Codul administrativ, cu modificările și completările ulterioare. 
(2) Primarul, viceprimarul, secretarul general, prefectul sau orice altã persoanã interesatã sesizeazã instanța de contencios administrativ cu privire la cazurile prevãzute anterior. Instanța analizeazã situația de fapt și se pronunțã cu privire la dizolvarea Consiliului local. Hotãrârea instanței este definitivã și se comunicã prefectului.
Art. 57. Referendumul local
(1) Consiliul local poate fi dizolvat prin referendum local, organizat în condițiile legii. Referendumul se organizeazã ca urmare a cererii adresate în acest sens prefectului de cel puțin 25% din numãrul cetãțenilor cu drept de vot înscriși în Registrul electoral cu domiciliul sau reședința în Comuna Tulca.
(2) Cererea cuprinde motivele ce au stat la baza acesteia, numele și prenumele, data și locul nașterii, seria și numãrul buletinului sau ale cãrții de identitate și semnãtura olografã ale cetãțenilor care au solicitat organizarea referendumului.

Art. 58. Organizarea referendumului local
(1) Cheltuielile pentru organizarea referendumului local se suportã din bugetul unitãții administrativ – teritoriale Comuna Tulca.

(2) Referendumul local este organizat de cãtre o comisie numitã prin ordin al prefectului, compusã dintr-un reprezentant al prefectului, câte un reprezentant al primarului, al consiliului local și al consiliului județean și un judecãtor de la judecãtoria în a cãrei razã teritorialã se aflã unitatea administrativ - teritorialã în cauzã. Secretariatul comisiei este asigurat de instituția prefectului.


    (3) Referendumul local este valabil dacã s-au prezentat la urne cel puțin 30% din numãrul total al locuitorilor cu drept de vot înscriși în Registrul electoral cu domiciliul sau reședința în unitatea administrativ – teritorialã Comuna Tulca. Activitatea consiliului local înceteazã înainte de termen dacã s-au pronunțat în acest sens cel puțin jumãtate plus unu din numãrul total al voturilor valabil exprimate, iar rezultatul referendumului a fost validat în condițiile legii.
            Art. 59. Organizarea alegerilor după dizolvarea consiliului local sau după validarea rezultatului referendumului
  (1) În termen de maximum 90 de zile de la rămânerea definitivă a hotărârii judecătoreşti prin care s-a constatat dizolvarea consiliului local sau, după caz, de la validarea rezultatului referendumului se organizează alegeri pentru un nou consiliu local.

  (2) Stabilirea datei pentru organizarea alegerii noului consiliu local se face de către Guvern, la propunerea autorităţilor cu atribuţii în organizarea alegerilor locale, pe baza solicitării prefectului.

Art. 60. Rezolvarea treburilor publice curente în cazul dizolvãrii Consiliului local
(1) Până la constituirea noului consiliu local, primarul sau, în absenţa acestuia, secretarul general rezolvă problemele curente ale comunei, cu respectarea competenţelor şi atribuţiilor ce îi revin, potrivit legii.

(2) În situaţia excepţională în care Consiliul local a fost dizolvat în condiţiile art. 143 al O.U.G. nr. 57/2019 privind Codul administrativ, cu modificările și completările ulterioare, primarul se află în imposibilitatea exercitării atribuţiilor sale ca urmare a încetării sau suspendării mandatului său ori a altor situaţii prevăzute de lege, iar funcţia de secretar general al unităţii administrativ - teritoriale este vacantă, prefectul numeşte prin ordin o persoană prin detaşare, în condiţiile părţii a VI - a titlul II, care să exercite atribuţiile de secretar general al unităţii administrativ - teritoriale pentru a rezolva problemele curente ale comunei până la ocuparea funcţiei publice de conducere de secretar general al unităţii administrativ - teritoriale în condiţiile legii.

(3) Persoana desemnată potrivit prevederilor menționate anterior trebuie să îndeplinească condiţiile de studii şi vechime în specialitatea studiilor necesare pentru ocuparea funcţiei de secretar general al unităţii administrativ - teritoriale prevăzute la titlul VII al prezentei părţi şi la partea a VI -a, titlul II din Codul administrativ, aprobat prin O.U.G nr. 57/2019.

(4) În această situaţie, prin excepţie de la prevederile părţii a VI - a titlul II din Codul administrativ, cu modificările și completările ulterioare, concursul pentru ocuparea funcţiei publice de conducere de secretar general al comunei, se organizează de instituţia prefectului.

(5) Numirea în funcţia de secretar general al comunei, se face, în situaţia prevăzută la alin. (2) sau în situaţia în care procedura de organizare a concursului a fost demarată anterior situaţiei excepţionale prevăzute la alin. (2), de către prefect, dacă nu a încetat situaţia care a determinat imposibilitatea exercitării atribuţiilor de către primar.
CAPITOLUL VI
Dispoziţii privind exercitarea mandatului de consilier local
    SECŢIUNEA 1

  Exercitarea mandatului de consilier local



Art. 61. (1) Mandatul aleşilor locali. Mandatul consilierului local este de 4 ani şi se exercită în condiţiile legii.

              (2) Mandatarea consilierilor locali pentru reprezentarea intereselor unitãții administrativ - teritoriale
a). Consilierii locali împuterniciți sã reprezinte interesele comunei Tulca în societãți, regii autonome de interes local și alte organisme de cooperare sau parteneriat sunt desemnați, prin hotãrâre a Consiliului local, în condițiile legii, cu respectarea regimului incompatibilitãților aplicabil și a configurației politice de la ultimele alegeri locale. 

b). Secretarul general va informa, in scris, consilierii locali cu privire la prevederile legale care reglementează regimul incompatibilitaților și conflictul de interese. Precum și la consecințele nerespectării acestora.

Art. 62. Reprezentarea în asociaţiile de dezvoltare intercomunitară şi la nivelul operatorilor regionali
  Comunele sunt reprezentate de drept în adunările generale ale asociaţiilor de dezvoltare intercomunitară şi în adunările generale ale operatorilor regionali şi locali de către primari. Primarul poate delega calitatea lui de reprezentant al unităţii administrativ-teritoriale Comuna Tulca în adunările generale viceprimarilor, precum şi oricăror alte persoane din aparatul de specialitate al primarului sau din cadrul unei instituţii publice de interes local.
Art. 63. Suspendarea mandatului de consilier local 
(1) Mandatul de consilier local se suspendã în urmãtoarele situații: 

a) a fost dispusã mãsura arestãrii preventive;
b) a fost dispusã mãsura arestului la domiciliu;
c) a fost însãrcinat de cãtre consiliul din care face parte, de cãtre Guvern sau de cãtre Parlament cu exercitarea unei misiuni în țarã sau în strãinãtate. 
(2) Mãsurile prevãzute la alin. (1) lit. a) și b) dispuse în condițiile Legii nr. 135/2010, cu modificãrile și completãrile ulterioare, se comunicã de îndatã de cãtre instanța de judecatã prefectului care, prin ordin, în termen de maximum 48 de ore de la comunicare, constatã suspendarea mandatului.

(3) Documentele corespunzãtoare situației prevãzute la alin. (1) lit. c) se comunicã de cãtre emitent, în termen de 5 zile lucrãtoare de la desemnare, secretarului general al unitãții administrativ - teritoriale și primarului iar în prima ședințã ulterioarã comunicãrii, Consiliul local ia act de aceastã situație, prin hotãrâre.

(4) Suspendarea dureazã pânã la încetarea situației prevãzute la alin. (1).

(5) Ordinul de suspendare emis pentru situațiile prevãzute la alin. (1) lit. a) și b), respectiv hotãrârea prin care se ia act de suspendarea de drept a consilierului în condițiile alin. (1) lit. c) se comunicã de îndatã consilierului local în termen de maximum 48 de ore de la emiterea ordinului, respectiv hotãrârii consiliului, dupã caz.

            (6) În cazul în care fațã de consilierul local al cãrui mandat a fost suspendat în condițiile alin. (1) lit. a) și b), a fost dispusã clasarea ori renunțarea la urmãrirea penalã sau instanța judecãtoreascã a dispus achitarea sau încetarea procesului penal, acesta are dreptul la despãgubiri, în condițiile legii.

Art. 64. Suspendarea mandatului viceprimarului
  (1) Mandatul viceprimarului se suspendă de drept în următoarele situaţii:

  a) a fost dispusă măsura arestării preventive;

  b) a fost dispusă măsura arestului la domiciliu.

  (2) Măsurile prevăzute anterior, dispuse în condiţiile Legii nr. 135/2010 privind Codul de procedură penală, cu modificările şi completările ulterioare, se comunică de îndată de către instanţa de judecată prefectului, care, prin ordin, în termen de maximum 48 de ore de la comunicare, constată suspendarea mandatului.

  (3) Ordinul de suspendare se comunică, în termen de maximum 48 de ore de la emitere, primarului.

  (4) Suspendarea durează până la încetarea situaţiei prevăzute anterior.

  (5) În cazul în care faţă de viceprimarul suspendat din funcţie a fost dispusă clasarea ori renunţarea la urmărirea penală sau instanţa judecătorească a dispus achitarea sau încetarea procesului penal, acesta are dreptul, în condiţiile legii, la plata drepturilor salariale corespunzătoare perioadei în care a fost suspendat.
Art. 65. Încetarea mandatului de consilier local 
(1) Calitatea de consilier local, înceteazã la data declarãrii ca legal constituit a noului consiliu ales.

(2) Calitatea de consilier local, înceteazã de drept înainte de expirarea duratei normale a mandatului, în urmãtoarele cazuri: 
a) demisie;
b) constatarea și sancționarea, în condițiile Legii nr. 176/2010, cu modificãrile și completãrile ulterioare, a unei stãri de incompatibilitate;
c) schimbarea domiciliului într-o altã unitate administrativ - teritorialã, inclusiv ca urmare a reorganizãrii acesteia;
d) lipsa nemotivatã de la mai mult de 3 ședințe ordinare și/sau extraordinare consecutive ale consiliului, desfãșurate pe durata a trei luni calendaristice;
e) lipsa nemotivatã de la 3 întruniri ale consiliului, convocate pe durata a 3 luni calendaristice, care determinã imposibilitatea desfãșurãrii, în condițiile legii, a ședințelor ordinare și/sau extraordinare;
f) imposibilitatea exercitãrii mandatului pe o perioadã mai mare de 6 luni consecutive, cu excepția cazurilor prevãzute de lege;
g) condamnarea, prin hotãrâre judecãtoreascã rãmasã definitivã, la o pedeapsã privativã de libertate, indiferent de modalitatea de individualizare a executãrii pedepsei;
h) punerea sub interdicție judecãtoreascã;
i) pierderea drepturilor electorale;
j) pierderea calitãții de membru al partidului politic sau al organizației minoritãților naționale pe a cãrei listã a fost ales;
k) condamnarea prin hotãrâre judecãtoreascã rãmasã definitivã pentru sãvârșirea unei infracțiuni electorale pe durata procesului electoral în cadrul cãruia a fost ales, indiferent de pedeapsa aplicatã și de modalitatea de individualizare a executãrii acesteia;
l) deces. 
(3) Data încetãrii de drept a mandatului, în cazurile enumerate la alin. (2) lit. a), c) - f) și l), este data apariției evenimentului sau a împlinirii condițiilor care determinã situația de încetare, dupã caz.

(4) Data încetãrii de drept a mandatului, în cazul prevãzut la alin. (2) lit. b), în situația în care legalitatea raportului de evaluare prin care s-a constatat starea de incompatibilitate nu a fost contestatã, este data expirãrii perioadei în care consilierul local, , are dreptul sã conteste raportul de evaluare, în condițiile Legii nr. 176/2010, cu modificãrile și completãrile ulterioare.

(5) Data încetãrii de drept a mandatului în cazul prevãzut la alin. (2) lit. j) este data comunicãrii cãtre prefect, secretarul general al unitãții administrativ - teritoriale și cãtre consilierul local, a hotãrârii forului competent sã decidã asupra excluderii unui membru al partidului politic sau a organizației cetãțenilor aparținând minoritãților naționale pe a cãrei listã consilierul local a fost ales, în situația în care legalitatea acesteia nu a fost contestatã.

(6) În situațiile prevãzute la alin. (2) lit. a), c) - f) și l) constatarea încetãrii de drept a mandatului de consilier local, precum și vacantarea locului de consilier local se realizeazã printr-o hotãrâre de constatare a autoritãții deliberative respective, la propunerea sau a oricãrui alt ales local, adoptatã în prima ședințã desfãșuratã dupã apariția evenimentului. Hotãrârea autoritãții deliberative este comunicatã de îndatã judecãtoriei competente sã valideze mandatul supleantului, în condițiile art. 122  al O.U.G. nr. 57/2019 privind Codul administrativ, cu modificările și completările ulterioare, precum și consilierului local.

(7) Consiliul local, are obligația de a adopta hotãrârea prevãzutã la alin. (6) în termen de 30 de zile de la introducerea pe proiectul ordinii de zi a referatului constatator semnat de primar și de secretarul general al unitãții administrativ - teritoriale, cu privire la una dintre situațiile prevãzute la alin. (2) lit. a), c) - f) și l). În termen de maximum 10 zile de la expirarea termenului stabilit pentru consiliul local, constatarea încetãrii mandatului, precum și vacantarea locului de consilier local se realizeazã de cãtre prefect prin ordin, în baza referatului constatator comunicat de cãtre secretarul general al Comunei Tulca, în situația neadoptãrii acestei hotãrâri de cãtre consiliul local.

(8) În situațiile prevãzute la alin. (2) lit. b), g) - k) constatarea încetãrii de drept a mandatului de consilier local  precum și vacantarea locului de consilier local se fac de cãtre prefect prin ordin, în termen de maximum 30 de zile de la data înștiințãrii transmise prefectului de cãtre autoritatea responsabilã de asigurarea integritãții în exercitarea demnitãților și funcțiilor publice și prevenirea corupției instituționale sau de cãtre instanțã, dupã caz.

(9) Ordinul prefectului emis în situațiile prevãzute la alin. (7) și (8) se transmite de îndatã judecãtoriei competente sã valideze mandatul supleantului, în condițiile art. 122  al O.U.G. nr. 57/2019 privind Codul administrativ, cu modificările și completările ulterioare, consilierului local și secretarului general al Comunei Tulca.

(10) Hotãrârea consiliului are la bazã, pentru situațiile prevãzute la alin. (2) lit. a), c) - f), h) și l), un referat constatator, întocmit în maximum 3 zile de la apariția evenimentului și semnat de primar și de secretarul general al comunei. Referatul este însoțit de acte justificative.

(11) Ordinul prefectului are la bazã, pentru situațiile prevãzute la alin. (2) lit. g), i), k), înștiințãrile transmise prefectului de cãtre instanțã.

(12) În cazul prevãzut la alin. (2) lit. j), în termen de 30 de zile de la data comunicãrii hotãrârii forului competent sã decidã asupra excluderii unui membru al partidului politic sau a organizației cetãțenilor aparținând minoritãților naționale pe a cãrei listã consilierul local a fost ales, prefectul constatã, prin ordin, încetarea mandatului consilierului local înainte de expirarea duratei normale a acestuia și declarã vacant locul consilierului local. Ordinul prefectului se transmite de îndatã judecãtoriei competente sã valideze mandatul supleantului, în condițiile art. 122  al O.U.G. nr. 57/2019 privind Codul administrativ, cu modificările și completările ulterioare, consilierului local și secretarului general al unitãții administrativ - teritoriale.

(13) În cazurile prevãzute la alin. (2) lit. c) - f) hotãrârea poate fi atacatã de consilierul local, în cauzã la instanța de contencios administrativ, în termen de 10 zile de la comunicare. Instanța se pronunțã în termen de cel mult 30 de zile, nefiind aplicabilã procedura de regularizare a cererii. În acest caz, procedura prealabilã nu se mai efectueazã, iar hotãrârea primei instanțe este definitivã.

(14) În toate cazurile, hotãrârea instanței se comunicã pãrților, prefectului și secretarului general al Comunei Tulca, care are obligația afișãrii acesteia la sediul unitãții administrativ - teritoriale, în termen de maximum 2 zile de la comunicare.
(15) Funcția constatatã vacantã în condițiile alin. (6) - (8) se completeazã cu supleantul desemnat de partidul politic, alianța politicã sau alianța electoralã respectivã, care este validat și depune jurãmântul, în condițiile art. 117 al O.U.G. nr. 57/2019 privind Codul administrativ, cu modificările și completările ulterioare, ulterior rãmânerii definitive a hotãrârii instanței.
(16) Încetarea mandatului de consilier local, în cazul schimbãrii domiciliului în altã unitate administrativ - teritorialã poate interveni numai dupã efectuarea în actul de identitate al celui în cauzã a mențiunii corespunzãtoare, de cãtre organul abilitat potrivit legii.
(17) Încetarea mandatului de consilier local, în cazul demisiei, se constatã în prima ședințã a consiliului desfãșuratã dupã apariția evenimentului și în baza demisiei scrise înaintate secretarului general al Comunei Tulca, primarului, președintelui de ședințã, dupã caz. Hotãrârea consiliului prin care se ia act de demisie și se declarã vacant locul consilierului local, se comunicã de îndatã judecãtoriei competente sã valideze mandatul supleantului, în condițiile art. 122 al O.U.G. nr. 57/2019 privind Codul administrativ, cu modificările și completările ulterioare.
(18) Prevederile alin. (2) lit. g) - i) și k) devin aplicabile numai dupã rãmânerea definitivã a hotãrârii judecãtorești. În aceste cazuri, data respectivã este și data la care înceteazã de drept mandatul.

(19) În situația în care este contestatã legalitatea actului prevãzut la alin. (4) sau a hotãrârii prevãzute la alin. (5), data încetãrii de drept a mandatului este data rãmânerii definitive a hotãrârii judecãtorești.

(20) De la data încetãrii mandatului, consilierul local respectiv: 

a) nu mai poate fi luat în calcul pentru constituirea cvorumului necesar pentru ședințele autoritãții deliberative din care face parte;
b) nu mai poate participa la vot în cadrul ședințelor autoritãții deliberative din care face parte, precum și în cadrul comisiilor de specialitate organizate de aceasta;
                   c) nu mai are dreptul la indemnizația lunarã.

Art. 66. Încetarea mandatului de viceprimar ca urmare a încetãrii mandatului de consilier
(1) Încetarea mandatului de consilier, în condițiile art. 204 alin. (2)  al O.U.G. nr. 57/2019 privind Codul administrativ, cu modificările și completările ulterioare, are ca efect încetarea de drept, la aceeaşi dată, şi a mandatului de viceprimar.
(2) Mandatul de viceprimar, poate înceta înainte de termen în urma eliberãrii acestuia din funcție în condițiile art. 152, respectiv art. 187 alin. (3) și 188 alin. (4)  al O.U.G. nr. 57/2019 privind Codul administrativ, cu modificările și completările ulterioare, dupã caz.
  SECŢIUNEA a 2-a

  Drepturile aleşilor locali


Art. 67. Legitimația și semnul distinctiv ale aleșilor locali

(1) Dupã depunerea jurãmântului de primar acestora li se înmâneazã legitimația, semnatã de președintele ședinței în care a fost adoptat modelul acesteia, un semn distinctiv al calitãții de primar, pe care aceștia au dreptul sã le poarte, potrivit legii, pe întreaga duratã a mandatului, precum și o eșarfã, în culorile drapelului național al României. Legitimația primarului, este înmânatã de cãtre secretarul general al unitãții administrativ - teritoriale.

(2) Dupã alegerea viceprimarului, acestuia i se înmâneazã legitimația, semnatã de primar sau, dupã caz, precum și un semn distinctiv al calitãții de viceprimar. Legitimația viceprimarului, este înmânatã de cãtre secretarul general al unitãții - teritoriale.

(3) Dupã declararea ca legal constituit a Consiliului local , dupã caz, consilierilor în funcție li se elibereazã o legitimație care atestã calitatea de membru al consiliului local, , semnatã de primar, și primesc un semn distinctiv al calitãții lor de reprezentanți aleși ai colectivitãții locale, pe care au dreptul sã îl poarte pe întreaga duratã a mandatului.

(4) Modelul legitimației de primar, de viceprimar, de consilier local, și modelul semnului distinctiv pentru aceștia se stabilesc prin hotãrâre a Guvernului.

(5) Cheltuielile pentru confecționarea legitimațiilor, semnelor distinctive, respectiv a eșarfelor se suportã din bugetul local.

(6) Legitimația și semnul distinctiv se pot pãstra, dupã încetarea mandatului, cu titlu evocativ.

(7) Eșarfa în culorile drapelului național al României se poartã în mod obligatoriu la Ziua Naționalã a României, la solemnitãți, recepții, ceremonii publice și la celebrarea cãsãtoriilor, indiferent de locul de desfãșurare a acestora.

Art. 68. Protecția aleșilor locali
(1) Libertatea de opinie în exercitarea mandatului alesului local pentru soluționarea și gestionarea treburilor publice în interesul colectivitãții locale pe care o reprezintã este garantatã.

(2) Aleșii locali nu pot fi trași la rãspundere juridicã pentru opiniile politice exprimate în exercitarea mandatului.

(3) Reținerea, dispunerea mãsurii arestãrii preventive, a arestului la domiciliu sau trimiterea în judecatã penalã a aleșilor locali, precum și faptele sãvârșite care au determinat luarea mãsurilor se aduc la cunoștințã atât autoritãții administrației publice din care fac parte, cât și prefectului, în termen de cel mult 24 de ore, de cãtre organele care au dispus mãsurile respective.

(4) Pe întreaga duratã a mandatului, aleșii locali se considerã în exercițiul autoritãții publice și se bucurã de protecția prevãzutã de lege.


(5) De aceeași protecție prevãzutã la alin. (4) beneficiazã și membrii familiei alesului local - soț, soție și copii - în cazul în care agresiunea împotriva acestora urmãrește nemijlocit exercitarea de presiuni asupra alesului local în legãturã cu exercitarea mandatului sãu. 

Art. 69. Grupurile de consilieri locali 
(1) Consilierii locali  se pot constitui în grupuri, în funcție de partidele sau alianțele politice pe ale cãror liste au fost aleși, dacã sunt în numãr de cel puțin 3.

(2) Consilierii care nu îndeplinesc condițiile prevãzute anterior pot constitui un grup prin asociere.

(3) Grupul de consilieri locali, este condus de un lider, ales prin votul deschis al majoritãții membrilor grupului. Denumirea, componenţa şi conducerea grupului politic se transmit secretarului general care informează consiliul local asupra grupurilor politice formate.
(4) Prevederile alin. (1) și (2) se aplicã și consilierilor independenți.

(5) Consilierii locali nu pot forma grupuri în numele unor partide care nu au participat la alegeri sau care nu au întrunit numãrul de voturi necesar pentru a intra în consiliu cu cel puțin un consilier.

            (6) În cazul fuzionãrii, douã sau mai multe partide, care sunt reprezentate în consiliul local sau care au deja constituite grupuri, pot forma un grup distinct.
        (7) Primarul, în funcţie de disponibilitate, pune la dispoziţia grupurilor politice spaţiile şi logistica necesare desfăşurării activităţilor politice în vederea exercitării atribuţiilor legale şi regulamentare.

Art. 70. Raporturile de muncă sau de serviciu deținute anterior
(1) Pe perioada exercitãrii mandatului de primar, viceprimar, se suspendã contractul de muncã, respectiv raportul de serviciu al acestuia, în cadrul unei instituții sau autoritãți publice, ori în cadrul regiilor autonome sau societãților cu capital integral ori majoritar de stat sau al unitãților administrativ - teritoriale, cu excepția situațiilor prevãzute de lege.

(2) Consilierul local al cãrui raport de serviciu ori contract individual de muncã este suspendat, în condițiile legii, la data începerii exercitãrii mandatului, își reia activitatea în executarea aceluiași raport de serviciu sau contract individual de muncã, dupã caz, la încetarea mandatului de consilier local.

(3) Sunt exceptate de la suspendarea contractului de muncã sau a actului de numire cadrele didactice, cercetãtorii științifici, persoanele care dețin funcții sau desfãșoarã activitãți în domeniul creației literar - artistice.

(4) În funcțiile deținute de persoanele ale cãror contracte de muncã sau acte de numire au fost suspendate pentru exercitarea mandatului de primar, viceprimar, pot fi numite sau angajate alte persoane, numai pe duratã determinatã.

(5) La încetarea mandatului de primar, de viceprimar, persoanele în cauzã își reiau activitatea în executarea acelorași contracte de muncã sau raporturi de serviciu, dupã caz. La stabilirea clasei și a gradului de încadrare se iau în calcul și perioadele lucrate în funcțiile de demnitate publică alese.

(6) În cazul în care conducerea persoanei juridice refuzã reluarea activitãții în funcția deținutã anterior alegerii, persoana în cauzã se poate adresa instanței de judecatã competente, cererea fiind scutitã de taxa de timbru judiciar.


(7) Persoanelor care exercitã mandatul de primar, viceprimar nu li se poate modifica sau desface contractul de muncã pentru motive ce nu le sunt imputabile timp de 2 ani de la data încetãrii mandatului, cu excepțiile prevãzute de lege.


Art. 71. Indemnizaţia
  (1) Pentru participarea la şedinţele consiliului şi ale comisiilor de specialitate, consilierii locali au dreptul la o indemnizaţie lunară.

 Viceprimarilor nu li se acordă indemnizaţie pentru participarea la şedinţe.

  (2) Indemnizaţia lunară pentru consilierii locali care participă la şedinţele ordinare ori la şedinţele extraordinare ale consiliului local şi ale comisiilor de specialitate este în cuantum de 10% din indemnizaţia lunară a primarului.

  (3) Consilierii locali au dreptul la indemnizaţia lunară doar dacă participă la cel puţin o şedinţă a autorităţii deliberative şi o şedinţă a comisiei de specialitate, pe lună, desfăşurate în condiţiile legii.

  (4) Consilierii locali au dreptul la decontarea, în condiţiile legii, a cheltuielilor legate de exercitarea mandatului, respectiv plata cheltuielilor de transport, cazare, indemnizaţia de delegare sau deplasare, după caz, precum şi a altor cheltuieli prevăzute de lege, altele decât indemnizaţia prevăzută anterior.

  (5) Indemnizaţia lunară pentru consilierii locali care participă la şedinţele consiliului local şi ale comisiilor de specialitate se calculează după formula:
  I_L = a x I_P x (0,65 x P_CL/N_ŞCL+ 0,35 x P_CS/N_ŞCS), unde:

 „I_L“ este indemnizaţia lunară pentru consilierul local; 
„a“ este procentul stabilit de consiliul local (10%), 
 „I_P“ este indemnizaţia lunară a primarului; 
„P_CL“ este numărul de participări ale consilierului local la şedinţele consiliului local din luna respectivă; 
„P_CS“ este numărul de participări ale consilierului local la şedinţele comisiilor de specialitate din care face parte din luna respectivă; 
„N_ŞCL“ reprezintă numărul şedinţelor ordinare şi extraordinare ale consiliului local din luna respectivă; 
„N_ŞCS“ reprezintă numărul şedinţelor comisiilor de specialitate din care face parte consilierul local din luna respectivă.

  (6) Plata indemnizaţiilor stabilite potrivit prevederilor alin. (2) şi (3) se efectuează exclusiv din veniturile secţiunii de funcţionare din bugetul unităţii/subdiviziunii administrativ-teritoriale.

  (7) Prevederile alin. (1)-(4) se aplică în mod corespunzător şi delegatului sătesc.

  (8) Consiliul local poate hotărî diminuarea cuantumului indemnizaţiei prevăzute la alin. (2) şi a cotei în care se face decontarea, în concordanţă cu posibilităţile de finanţare.

  (9) Drepturile băneşti cuvenite aleşilor locali, potrivit legii, pot fi cumulate cu pensia sau cu alte venituri, în condiţiile legii.

  (10) Consilierii locali şi delegatul sătesc care participă la şedinţele de consiliu local, organizate în timpul programului de lucru, se consideră învoiţi de drept, fără a le fi afectat salariul şi celelalte drepturi ce le revin, potrivit legii, de la locul de muncă.



Art. 72. Dreptul de iniţiativă în promovarea actelor administrative
        Aleşii locali au dreptul de iniţiativă în promovarea actelor administrative, individual sau în grup.

Art. 73. Transportul

Aleșii locali care folosesc autoturismul proprietate personalã sau mijloacele de transport în comun pentru a se deplasa din localitatea în care domiciliazã în localitatea în care se desfãșoarã ședința consiliului local sau a comisiilor de specialitate primesc contravaloarea transportului. 

Art. 74. Formarea profesională

  (1) Aleşii locali au dreptul la pregătire, formare şi perfecţionare profesională.

  (2) Aleşii locali beneficiază de plata programelor de pregătire, formare şi perfecţionare profesională organizate în condiţiile legii, în decursul mandatului, a cheltuielilor de transport, cazare, masă, a indemnizaţiilor de delegare sau deplasare, după caz, în condiţiile legii.

  (3) Autorităţile şi instituţiile publice au obligaţia să prevadă în bugetul local sumele necesare pentru programele de pregătire, formare şi perfecţionare profesională organizate de Institutul Naţional de Administraţie sau alţi furnizori de formare şi perfecţionare profesională în decursul mandatului, precum şi cheltuielile prevăzute anterior destinate aleşilor locali, organizate la iniţiativa ori în interesul autorităţii publice.

Art. 75. Accesul la informații
      (1) Dreptul aleșilor locali de a avea acces la orice informație de interes public nu poate fi îngrãdit.

      (2) Autoritãțile administrației publice centrale și locale, instituțiile, serviciile publice, precum și persoanele juridice de drept privat sunt obligate sã asigure informarea corectã a aleșilor locali, potrivit competențelor ce le revin, asupra treburilor publice și asupra problemelor de interes local.

Art. 76. Dreptul la asociere

        Aleșii locali se pot asocia liber în partide politice și în alte forme de asociere, în condițiile legii.


SECŢIUNEA a 3-a

  Obligaţiile aleşilor locali


Art. 77. Respectarea legii

  (1) Aleşii locali sunt obligaţi să respecte Constituţia şi legile ţării, precum şi să se supună regulilor de curtoazie şi disciplină şi să nu folosească în cuvântul lor sau în relaţiile cu cetăţenii expresii injurioase, ofensatoare ori calomnioase.

  (2) Consilierii locali sunt obligaţi să respecte regulamentul de organizare şi funcţionare a consiliului local.


Art. 78. Participarea la lucrările consiliului local şi ale comisiilor de specialitate

  Consilierii locali şi viceprimarii nu pot lipsi de la lucrările consiliului local sau ale comisiilor de specialitate din care fac parte, cu excepţia situaţiilor prevăzute în regulamentul de organizare şi funcţionare.

Art. 79. Buna - credință și fidelitatea
Consilierii locali, aflați în serviciul colectivitãții locale, precum și primarii, în calitatea lor de reprezentanți legali ai unitãților administrativ - teritoriale, au îndatorirea de a participa, pe durata mandatului, la exercitarea competențelor autoritãților administrației publice locale din care fac parte sau pe care le reprezintã, dupã caz, cu bunã - credințã și fidelitate fațã de țarã și de colectivitatea care i-a ales.

Art. 80. Probitatea și discreția profesionalã
Aleșii locali sunt obligați la probitate și discreție profesionalã.

Art. 81. Cinstea și corectitudinea
(1) În exercitarea mandatului, aleșii locali sunt obligați sã dea dovadã de cinste și corectitudine; este interzis alesului local sã cearã, pentru sine sau pentru altul, bani, foloase materiale sau alte avantaje.

(2) Aleșii locali nu pot face uz și nu se pot prevala de aceastã calitate în exercitarea unei activitãți de interes personal.

Art. 82. Dispoziții privind obligațiile de informare pentru aleșii locali
(1) Aleșii locali sunt obligați ca, în exercitarea mandatului, sã organizeze periodic, cel puțin o datã pe trimestru, întâlniri cu cetãțenii, sã acorde audiențe și sã prezinte în consiliul local, o informare privind problemele ridicate la întâlnirea cu cetãțenii.

(2) Fiecare consilier local, precum și viceprimarul, sunt obligați sã prezinte un raport anual de activitate, care este fãcut public prin grija secretarului general.

(3) În urma efectuãrii unor deplasãri în strãinãtate pentru exercitarea unor atribuții stabilite prin lege, aleșii locali sunt obligați sã prezinte la prima ședințã ordinarã a autoritãții deliberative o informare privind deplasãrile efectuate. Termenul maxim de prezentare a informãrii este de 45 de zile de la data încheierii deplasãrii.

(5) În cazul nerespectãrii prevederilor anterioare, aleșii locali suportã cheltuielile deplasãrii.

Art. 83. Transparența activitãții
(1) Primarul, este obligat ca, prin intermediul secretarului general și al aparatului de specialitate, sã punã la dispoziție consilierilor locali la cererea acestora, în termen de cel mult 10 zile lucrãtoare, informațiile necesare în vederea îndeplinirii mandatului în condițiile legii.

(2) Consilierii locali pot adresa întrebãri și interpelãri primarului și viceprimarului. 

(3) Rãspunsul solicitat în conformitate cu prevederile menționate anterior se transmite, de regulã, imediat sau, dacã nu este posibil, la urmãtoarea ședințã a consiliului local.


(4) Cel interpelat are obligația de a rãspunde în scris sau, dupã caz, oral pânã cel mai târziu la urmãtoarea ședințã a consiliului local.
CAPITOLUL VII
Incompatibilităţile aleşilor locali şi conflictul de interese
 
Art. 84. Regimul incompatibilităţilor aplicabil funcţiei de viceprimar şi de consilier local
  (1) Regimul incompatibilităţilor aplicabil funcţiei de viceprimar şi de consilier local este cel prevăzut în cartea I titlul IV din Legea nr. 161/2003, cu modificările şi completările ulterioare.

  (2) Constatarea şi sancţionarea stării de incompatibilitate şi a conflictului de interese pentru persoanele care ocupă funcţiile prevăzute la alin. (1) se fac în condiţiile Legii nr. 176/2010, cu modificările şi completările ulterioare, şi ale Ordonanţei de urgenţă a Guvernului nr. 57/2019, cu modificările şi completările ulterioare.

  (3) Prin activităţi în domeniul didactic pe care viceprimarul le poate desfăşura, în condiţiile legislaţiei speciale privind unele măsuri pentru asigurarea transparenţei în exercitarea demnităţilor publice şi a funcţiilor publice, se înţeleg activităţile prevăzute la art. 462 alin. (2) din Ordonanţa de urgenţă a Guvernului nr. 57/2019, cu modificările şi completările ulterioare.


 
Art. 85. Regimul general aplicabil conflictului de interese pentru funcţia de viceprimar şi de consilier local
  (1) Alesul local aflat în conflict de interese în condiţiile prevăzute de cartea I titlul IV din Legea nr. 161/2003, cu modificările şi completările ulterioare, are obligaţia să se abţină de la emiterea sau participarea la emiterea ori adoptarea actului administrativ, de la încheierea sau participarea la încheierea actului juridic respectiv, care ar putea produce un folos material pentru sine sau pentru:

  a) soţ, soţie sau rude ori afini până la gradul al II-lea inclusiv;

  b) orice persoană fizică sau juridică faţă de care alesul local are calitatea de debitor al unei obligaţii;

  c) o societate la care deţine calitatea de asociat unic ori funcţia de administrator sau de la care obţine venituri;

  d) o altă autoritate din care face parte;

  e) orice persoană fizică sau juridică, alta decât autoritatea din care face parte, care a făcut o plată către acesta sau a efectuat orice fel de cheltuieli ale acestuia;

  f) o asociaţie sau fundaţie din care face parte.

  (2) În exercitarea funcţiei, consilierul local aflat în una dintre situaţiile prevăzute anterior are obligaţia să anunţe la începutul şedinţei consiliului local interesul personal pe care îl are la adoptarea hotărârii respective, anunţ care se consemnează în mod obligatoriu în procesul-verbal al şedinţei.

  (3) Ulterior anunţării interesului personal, consilierul local nu mai este luat în calcul pentru cvorumul necesar adoptării hotărârii consiliului cu privire la care acesta şi-a anunţat interesul şi nu are drept de vot la adoptarea acestei hotărâri.

  (4) Actele administrative emise ori adoptate sau actele juridice încheiate cu încălcarea prevederilor menționate anterior sunt lovite de nulitate absolută în condiţiile Legii nr. 176/2010, cu modificările şi completările ulterioare.

  (5) Fapta aleşilor locali de a încălca prevederile alin. (1) şi legislaţia în materie privind conflictul de interese constituie abatere disciplinară şi se sancţionează cu diminuarea indemnizaţiei cu 10% pe o perioadă de maximum 6 luni.

 
Art. 86.  Declaraţia de interese şi declaraţia de avere
Aleșii locali au obligația sã întocmeascã, sã depunã și sã actualizeze declarații de avere și declarații de interese în conformitate cu prevederile Legii nr. 176/2010, cu modificãrile și completãrile ulterioare. Secretarul general va solicita, in scris, alesului local, respectarea prevederilor legale de mai sus.

Art. 87. Sancţiuni pentru nedepunerea declaraţiei de avere şi a declaraţiei de interese
  Nerespectarea prevederilor legale referitoare la procedura de depunere a declaraţiei de avere şi de interese prevăzute de lege atrage sancţiunile prevăzute de Legea nr. 176/2010, cu modificările şi completările ulterioare.

CAPITOLUL VIII
Răspunderea aleşilor locali

Art. 88. Tipurile de răspundere a aleşilor locali

Aleşii locali răspund, după caz, administrativ, civil sau penal pentru faptele săvârşite în exercitarea atribuţiilor ce le revin, în condiţiile legii şi ale Ordonanţei de urgenţă a Guvernului nr. 57/2019, cu modificările şi completările ulterioare.

Art. 89. Răspunderea consilierilor locali

     (1) Consilierii locali răspund în nume propriu pentru activitatea desfăşurată în exercitarea mandatului, precum şi solidar pentru activitatea consiliului din care fac parte şi pentru hotărârile pe care le-au votat.
          (2) În procesul-verbal al şedinţei consiliului local se consemnează rezultatul votului, iar la cererea consilierului local se menţionează în mod expres votul acestuia.


Art. 90. Sancțiunile disciplinare aplicabile consilierilor locali 
(1) Pentru încãlcarea de cãtre consilierii locali a prevederilor legale referitoare la prevederilor din Ordonanţa de urgenţă a Guvernului nr. 57/2019, cu modificările şi completările ulterioare, conflictul de interese și a prevederilor Regulamentului de organizare și funcționare a Consiliului local al  comunei Tulca, consiliul local poate aplica urmãtoarele sancțiuni disciplinare: 
a) avertismentul;
b) chemarea la ordine;
c) retragerea cuvântului;
d) eliminarea din sala de ședințã;
e) excluderea temporarã de la lucrãrile consiliului și ale comisiei de specialitate;
f) diminuarea indemnizației lunare cu 10% pentru maximum 6 luni;
g) retragerea indemnizației lunare pentru una sau douã luni. 
(2) Sancțiunile: avertismentul, chemarea la ordine, retragerea cuvântului,  eliminarea din sala de ședințã se aplicã de cãtre președintele de ședințã, iar cele de: excluderea temporarã de la lucrãrile consiliului și ale comisiei de specialitate, diminuarea indemnizației lunare cu 10% pentru maximum 6 luni, retragerea indemnizației lunare pentru una sau douã luni, se aplicã de cãtre consiliul local, prin hotãrâre.

(3) Sancțiunile: avertismentul, chemarea la ordine, retragerea cuvântului,  eliminarea din sala de ședințã, excluderea temporarã de la lucrãrile consiliului și ale comisiei de specialitate  sunt aplicabile și viceprimarului.


(4) Pentru aplicarea sancțiunilor de excludere temporarã de la lucrãrile consiliului și ale comisiei de specialitate, cazul se transmite comisiei de specialitate care are în obiectul de activitate și aspectele juridice, aceasta prezentând un raport întocmit pe baza cercetãrilor efectuate, inclusiv a explicațiilor furnizate de cel în cauzã.
Art. 91. Avertismentul
La prima abatere, președintele de ședințã atrage atenția consilierului local, în culpã și îl invitã sã respecte regulamentul.


Art. 92. Chemarea la ordine
(1) Consilierii locali, care nesocotesc avertismentul și invitația președintelui de ședințã și continuã sã se abatã de la regulament, precum și cei care încalcã în mod grav, chiar pentru prima datã, dispozițiile regulamentului sunt chemați la ordine.

(2) Chemarea la ordine se înscrie în procesul - verbal de ședințã.

(3) Înainte de a fi chemat la ordine, consilierul local, este invitat de cãtre președintele de ședințã sã își retragã sau sã explice cuvântul ori expresiile care au generat incidentul și care ar atrage aplicarea sancțiunii.

(4) Dacã expresia întrebuințatã a fost retrasã ori dacã explicațiile date sunt apreciate de președintele de ședințã ca satisfãcãtoare, sancțiunea nu se mai aplicã.
Art. 93. Retragerea cuvântului și eliminarea din salã
În cazul în care, dupã chemarea la ordine, un consilier local, dupã caz, continuã sã se abatã de la regulament, președintele de ședințã îi va retrage cuvântul, acesta nemaiputând lua cuvântul pe perioada desfãșurãrii ședinței consiliului. În situația în care un consilier persistã sã se abatã de la regulament, președintele de ședințã îl va elimina din salã. Eliminarea din salã echivaleazã cu absența nemotivatã de la ședințã.
  

Art. 94. Excluderea temporară de la lucrările consiliului şi ale comisiei de specialitate
  (1) În cazul unor abateri grave, săvârşite în mod repetat, sau al unor abateri deosebit de grave, consiliul local poate aplica sancţiunea excluderii temporare a consilierului local de la lucrările consiliului local, după caz, şi ale comisiilor de specialitate.

  (2) Gravitatea abaterii este stabilită de comisia de specialitate care are în obiectul de activitate aspecte juridice, în cel mult 10 zile de la sesizare.

  (3) Excluderea temporară de la lucrările consiliului local şi ale comisiilor de specialitate nu poate depăşi două şedinţe consecutive.

  (4) Excluderea de la lucrările consiliului local şi ale comisiilor de specialitate are drept consecinţă neacordarea indemnizaţiei lunare.

  (5) În caz de opunere, interzicerea participării la şedinţe se execută cu ajutorul personalului care asigură ordinea publică locală.
Art. 95. Aplicarea sancţiunilor
(1) Sancțiunile: excluderea temporarã de la lucrãrile consiliului și ale comisiei de specialitate, diminuarea indemnizației lunare cu 10% pentru maximum 6 luni, se aplicã prin hotãrâre adoptatã de Consiliul local Tulca cu majoritatea absolutã.

(2) Pe perioada aplicãrii sancțiunilor excluderea temporarã de la lucrãrile consiliului și ale comisiei de specialitate, diminuarea indemnizației lunare cu 10% pentru maximum 6 luni, consilierii locali în cauzã nu vor fi socotiți la cvorumul pentru ședințã.

(3) Pentru menținerea ordinii în ședințele comisiilor de specialitate, președinții acestora au aceleași drepturi ca și președintele de ședințã. Aceștia pot aplica sancțiunile : avertismentul, chemarea la ordine, retragerea cuvântului,  eliminarea din sala de ședințã.

(4) Sancțiunile se pot aplica în mod corespunzãtor viceprimarilor, pentru abaterile sãvârșite în calitatea lor de consilier local.
Art. 96. Sancțiuni aplicabile viceprimarului 
(1) Pentru abateri grave și/sau repetate, sãvârșite în exercitarea mandatului de viceprimar, persoanelor în cauzã li se pot aplica urmãtoarele sancțiuni: 
a) mustrare;
b) avertisment;
c) diminuarea indemnizației cu 5 - 10% timp de 1 - 3 luni;
d) eliberarea din funcție. 

(2) Sancțiunile mustrare, avertisment, diminuarea indemnizației cu 5 - 10% timp de 1 - 3 luni se aplicã, prin hotãrâre a consiliului local, la propunerea motivatã a primarului. Motivele care justificã propunerea de sancționare sunt aduse la cunoștințã consilierilor locali, dupã caz, cu cel puțin 5 zile înaintea ședinței.

(3) În cazul sancțiunilor aplicate, hotãrârea se adoptã prin vot secret cu majoritatea calificatã de douã treimi din numãrul consilierilor locali.

(4) Prin excepție de la prevederile menționate anterior, aplicarea sancțiunii eliberarea din funcție se face cu respectarea prevederilor art. 152 sau art. 188 al O.U.G. nr. 57/2019 privind Codul administrativ, cu modificările și completările ulterioare, dupã caz.

(5) Împotriva sancțiunilor: diminuarea indemnizației cu 5 - 10% timp de 1 - 3 luni sau eliberarea din funcție, persoana în cauzã se poate adresa instanței de contencios administrativ competente. Procedura prealabilã nu este obligatorie.

(6) Aplicarea sancțiunii: eliberarea din funcție, nu are niciun efect asupra mandatului de consilier local, dupã caz, al viceprimarului.
Art. 97. Răspunderea aferentă actelor administrative
(1) Primarul, viceprimarul, respectiv președintele de ședințã al consiliului local, dupã caz, prin semnare, învestește cu formulã de autoritate executarea actelor administrative emise sau adoptate în exercitarea atribuțiilor care îi revin potrivit legii.

(2) Aprecierea necesitãții și oportunitatea adoptãrii și emiterii actelor administrative aparține exclusiv autoritãților deliberative, respectiv executive. Întocmirea rapoartelor sau a altor documente de fundamentare prevãzute de lege, contrasemnarea sau avizarea pentru legalitate și semnarea documentelor de fundamentare angajeazã rãspunderea administrativã, civilã sau penalã, dupã caz, a semnatarilor, în cazul încãlcãrii legii, în raport cu atribuțiile specifice.

(3) Actele autoritãților administrației publice locale angajeazã, în condițiile legii, rãspunderea administrativã, civilã sau penalã, dupã caz, a funcționarilor publici și personalului contractual din aparatul de specialitate al primarului, care, cu încãlcarea prevederilor legale, fundamenteazã din punct de vedere tehnic și al legalitãții emiterea sau adoptarea lor sau contrasemneazã ori avizeazã, dupã caz, pentru legalitate aceste acte.

(4) În cazul în care printr-un act administrativ al autoritãților administrației publice locale emis sau adoptat fãrã a fi fundamentat, contrasemnat sau avizat din punct de vedere tehnic sau al legalitãții s-au produs consecințe vãtãmãtoare, este angajatã rãspunderea juridicã a autoritãții executive sau autoritãții deliberative, dupã caz, în condițiile legii.

(5) Funcționarii publici sau personalul contractual, dupã caz, responsabili cu operațiunile de întocmire a actelor autoritãților administrației publice locale pot formula obiecții ori refuza efectuarea acestora în condițiile art. 490, respectiv art. 553 din O.U.G. nr. 57/2019 privind Codul administrativ, cu modificările și completările ulterioare.

(6) Prevederile alin. (1) - (5) se aplicã și în cazul altor acte administrative sau asimilate acestora în condițiile legii emise, respectiv adoptate de autoritãțile administrației publice locale.
CAPITOLUL IX 
Alte dispoziţii

Art. 98. Secretarul general al Comunei Tulca
(1) În temeiul art. 243 din Ordonanţa de urgenţă a Guvernului nr. 57/2019, cu modificările şi completările ulterioare, secretarului general îi revin următoarele atribuţii principale în relaţia cu consiliul local:

  a) avizează proiectele de hotărâri şi contrasemnează pentru legalitate hotărârile consiliului local;

  b) participă la şedinţele consiliului local;

  c) asigură gestionarea procedurilor administrative privind relaţia dintre consiliul local şi primar, precum şi între aceştia şi prefect;

  d) coordonează organizarea arhivei şi evidenţa statistică a hotărârilor consiliului local;

  e) asigură transparenţa şi comunicarea către autorităţile, instituţiile publice şi persoanele interesate a actelor prevăzute la lit. a);

  f) asigură procedurile de convocare a consiliului local şi efectuarea lucrărilor de secretariat, comunicarea ordinii de zi, întocmirea procesului-verbal al şedinţelor consiliului local şi redactarea hotărârilor consiliului local;

  g) asigură pregătirea lucrărilor supuse dezbaterii consiliului local şi comisiilor de specialitate ale acestuia;

  h) poate propune primarului înscrierea unor probleme în proiectul ordinii de zi a şedinţelor ordinare ale consiliului local;

  i) efectuează apelul nominal şi ţine evidenţa participării la şedinţele consiliului local a consilierilor locali;

  j) numără voturile şi consemnează rezultatul votării, pe care îl prezintă preşedintelui de şedinţă sau, după caz, înlocuitorului de drept al acestuia;

  k) informează preşedintele de şedinţă sau, după caz, înlocuitorul de drept al acestuia, cu privire la cvorumul şi la majoritatea necesare pentru adoptarea fiecărei hotărâri a consiliului local;

  l) asigură întocmirea dosarelor de şedinţă, legarea, numerotarea paginilor, semnarea şi ştampilarea acestora;

  m) urmăreşte ca la deliberarea şi adoptarea unor hotărâri ale consiliului local să nu ia parte consilierii locali care se încadrează în dispoziţiile art. 75 alin. (2); informează preşedintele de şedinţă, sau, după caz, înlocuitorul de drept al acestuia cu privire la asemenea situaţii şi face cunoscute sancţiunile prevăzute de lege în asemenea cazuri;

  n) alte atribuţii prevăzute de lege sau însărcinări date prin acte administrative de consiliul local.

  (2) Secretarul general, cu sprijinul aparatului de specialitate al primarului, întocmeşte şi face public un raport anual privind transparenţa decizională, care cuprinde cel puţin următoarele elemente:

  a) numărul total al recomandărilor primite;

  b) numărul total al recomandărilor incluse în proiectele de acte administrative cu caracter normativ şi în conţinutul deciziilor luate;

  c) numărul participanţilor la şedinţele publice;

  d) numărul dezbaterilor publice organizate pe marginea proiectelor de acte administrative cu caracter normativ;

  e) situaţia cazurilor în care consiliul local a fost acţionat în justiţie pentru nerespectarea prevederilor legale cu privire la transparenţa decizională;

  f) numărul şedinţelor care nu au fost publice şi motivaţia restricţionării accesului.

  (3) Raportul anual privind transparenţa decizională va fi adus la cunoştinţa publică prin grija secretarului general.
CAPITOLUL X
Dispoziţii finale

Art. 99. Anexe

  Anexele nr. 1 - 9 fac parte integrantă din prezentul regulament.

Art. 100. Calculul termenelor. Calculul termenelor prevăzute în regulament se realizează conform art. 181-183 din Legea nr. 134/2010 privind Codul de procedură civilă, republicată, cu modificările şi completările ulterioare, respectiv:

a. Calculul termenelor

  (1) Termenele, în afară de cazul în care legea dispune altfel, se calculează după cum urmează:

  1. când termenul se socoteşte pe ore, acesta începe să curgă de la ora zero a zilei următoare;

  2. când termenul se socoteşte pe zile, nu intră în calcul ziua de la care începe să curgă termenul, nici ziua când acesta se împlineşte;

  3. când termenul se socoteşte pe săptămâni, luni sau ani, el se împlineşte în ziua corespunzătoare din ultima săptămână ori lună sau din ultimul an. Dacă ultima lună nu are zi corespunzătoare celei în care termenul a început să curgă, termenul se împlineşte în ultima zi a acestei luni.

  (2) Când ultima zi a unui termen cade într-o zi nelucrătoare, termenul se prelungeşte până în prima zi lucrătoare care urmează.

b. Împlinirea termenului
  (3) Termenul care se socoteşte pe zile, săptămâni, luni sau ani se împlineşte la ora 24,00 a ultimei zile în care se poate îndeplini actul de procedură.

  (4) Cu toate acestea, dacă este vorba de un act ce trebuie depus la instanţă sau într-un alt loc, termenul se va împlini la ora la care activitatea încetează în acel loc în mod legal, dispoziţiile art. 183 fiind aplicabile. Actele de procedură transmise prin fax sau e-mail, în ultima zi a termenului procedural care se socoteşte pe zile, după ora la care activitatea încetează la instanţă, este socotit a fi depus în termen.

c. Actele depuse la poştă, servicii specializate de curierat, unităţi militare sau locuri de deţinere

  (5) Actul de procedură, depus înăuntrul termenului prevăzut de lege prin scrisoare recomandată la oficiul poştal sau depus la un serviciu de curierat rapid ori la un serviciu specializat de comunicare ori trimis prin fax sau e-mail, este socotit a fi făcut în termen.

        (6) Actul depus de partea interesată înăuntrul termenului prevăzut de lege la unitatea militară ori la administraţia locului de deţinere unde se află această parte este, de asemenea, considerat ca făcut în termen.

  (7) În cazurile prevăzute anterior, recipisa oficiului poştal, precum şi înregistrarea ori atestarea făcută, după caz, de serviciul de curierat rapid, de serviciul specializat de comunicare, de unitatea militară sau de administraţia locului de deţinere, pe actul depus, precum şi menţiunea datei şi orei primirii faxului sau a e-mail-ului, astfel cum acestea sunt atestate de către calculatorul sau faxul de primire al instanţei, servesc ca dovadă a datei depunerii actului de către partea interesată. Actele de procedură transmise prin fax sau e-mail, în ultima zi a termenului procedural care se socoteşte pe zile, după ora la care activitatea încetează la instanţă, este socotit a fi depus în termen.
Art. 101. Aprobarea, modificarea sau abrogarea prezentului Regulament se face pe baza propunerilor consilierilor locali, prin hotãrâre cu votul majoritãții absolute a consilierilor locali în funcție, conform prevederilor O.U.G. nr. 57/2019 privind Codul administrativ, cu modificările și completările ulterioare, coroborate cu prevederile Ordinului nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local.
   Art.102. Prevederile prezentului regulament se bazează pe următoarele acte normative: 
- O.U.G. nr. 57/2019 privind Codul administrativ, cu modificările și completările ulterioare;

- Ordinul nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local;
- Legea nr. 52/2003 privind transparenţa decizională în administraţia publică, republicată; 
- Legea nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificările și completările ulterioare;

- Legea nr. 544/2001 privind liberul acces la informatiile de interes public, cu modificarile și completarile ulterioare;

- Legea nr. 161/2003 privind unele masuri pentru asigurarea transparentei în exercitarea demnitatilor publice, a functiilor publice și în mediul de afaceri, prevenirea și sanctionarea coruptiei, cu modificarile și completarile ulterioare; 
- Legea nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare.
   Art.103. La data aprobării prezentului regulament, se abrogă prevederile Anexei la HCL nr. ___/20__ privind Regulamentul de Organizare și Funcționare a Consiliului Local al comunei Tulca.
PREȘEDINTE DE ȘEDINȚÃ,
            Consilier,
                                                                             Contrasemnează pentru legalitate,
                                                                        Secretar general delegat al comunei Tulca,

                                                                                          COTRĂU Marius
Anexa nr. 1 la regulament

  Domeniile de activitate în care se pot organiza comisii de specialitate

  Domeniile de activitate în care se pot organiza comisii de specialitate pot fi:

  1. agricultură;
  2. activităţi economico-financiare;
  3. activităţi social-culturale, culte;
  4. învăţământ, sănătate şi activităţi sportive;
  5. amenajarea teritoriului şi urbanism;
  6. muncă, familie şi protecţie socială;
  7. protecţie mediu şi turism;
  8. juridică şi de disciplină;
  9. administrarea serviciilor publice furnizate.

  În funcţie de specificul activităţii şi de numărul consilierilor, consiliul poate hotărî să se organizeze comisii de specialitate în alte domenii de activitate sau o comisie să aibă în obiectul de activitate două sau mai multe domenii.
  Anexa nr. 2 la regulament
  Model al adresei prin care secretarul general al Comunei Tulca transmite comisiei de specialitate documentele spre analiză

  Nr. ...../...........

  
  PRIMĂRIA COMUNEI TULCA 
  SECRETARUL GENERAL AL COMUNEI TULCA
  
Către Comisia …......................................

                            (Se completează cu denumirea comisiei de specialitate)
                 Doamnei/Domnului preşedinte,

  
         Spre ştiinţa doamnei/domnului secretar,
  Având în vedere prevederile art. 136 alin. (3) lit. b) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, respectiv prevederile din Regulamentul de organizare şi funcţionare a Consiliului Local al Comunei Tulca, se transmit spre avizare către Comisia ................................ următoarele documente:
	Nr. crt.
	Documentul trimis pentru avizare/ elaborarea unui raport
	Inițiator
	Data – limită pentru adoptarea avizului/ raportului

	1.
	P.HCL nr. ____/______ privind _______________


	Primarul 
	

	2.
	P.HCL nr. ____/______ privind _______________


	Consilierul local
	

	3.
	Petiția nr. ___/_____ 

din partea _______________
	-
	

	
	
	
	




  Secretarul general delegat al Comunei Tulca,
        COTRĂU Marius 
  NOTĂ: În varianta în care consiliul local alege ca mod de comunicare poşta electronică, partea cu semnătura nu mai este necesară.

  Anexa nr. 3 la regulament
  Model al adresei prin care comisia de specialitate transmite secretarului general al Comunei Tulca, documentele produse de aceasta:

  CONSILIUL LOCAL AL AL COMUNEI TULCA
  Comisia ............................................

         (Se completează cu denumirea comisiei de specialitate)
  Nr. ....../................


  Către secretarul general delegat al Comunei Tulca

  Stimate Domn COTRĂU Marius,


  Având în vedere prevederile art. 136 alin. (7) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, respectiv prevederile din Regulamentul de organizare şi funcţionare a Consiliului Local al Comunei Tulca, vă transmitem rezultatul dezbaterilor Comisiei ............................ (Se completează cu denumirea comisiei de specialitate) din cadrul şedinţei din data de ..............., cuprinse în Procesul-verbal nr. ..... .

  Anexat vă comunicăm şi avizele/rapoartele comisiei pentru subiectele dezbătute, respectiv:
	Nr. Crt.
	Documentul trimis spre analiză
	Nr. de înreg. al avizului/ raportului
	Tipul avizului/ recomandarea raportului
	Amendamente

	0
	1
	2
	3
	4

	1.
	P.HCL nr. ____/______ privind _______________


	
	()^1 favorabil / nefavorabil
	() DA nr.___

             () NU

	2.
	P.HCL nr. ____/______ privind _______________


	
	()^1 favorabil / nefavorabil
	() DA nr.___

             () NU

	3.
	Petiția nr. ___/_____ 

Din partea _______________
	
	
	



   Preşedintele Comisiei ......................................,

   ______________________________
  (prenumele şi numele)


  Secretarul Comisiei ..........................................,

  ______________________________
  (prenumele şi numele)

  NOTĂ:
  În varianta în care consiliul local alege ca mod de comunicare poşta electronică, partea cu semnătura nu mai este necesară.

  ^1 Se bifează cu „X“ varianta care corespunde.
Anexa nr. 4 la regulament 

Model al avizului comisiei de specialitate:

  CONSILIUL LOCAL AL COMUNEI TULCA
  Comisia ............................................ 

 (Se completează cu denumirea comisiei de specialitate)

  AVIZUL
  Nr. ...... din ............

(Se completează cu numărul de înregistrare şi data înregistrării avizului în Registrul privind avizele Comisiei)

pentru Proiectul de hotărâre a consiliului local nr. ....../......... privind .......................
(Se completează cu titlul proiectului de hotărâre a consiliului local)


  Având în vedere ........................................................,

         (Se completează cu motivarea avizului)


  în temeiul prevederilor art. 125 alin. (1) lit. b) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, respectiv al prevederilor art. 27 alin. (1) lit. b) din Regulamentul de organizare şi funcţionare a consiliului local,


  Comisia ........................... (se completează cu denumirea comisiei de specialitate) adoptă următorul aviz.


  Art.1. Se avizează favorabil/nefavorabil proiectul de hotărâre a consiliului local nr. .../......... (Se completează cu numărul de înregistrare şi data înregistrării proiectului de hotărâre a consiliului local în Registrul privind proiectele de hotărâri ale consiliului local) privind ........................ (Se completează cu titlul proiectului de hotărâre a consiliului local), cu ...... (Se completează cu numărul de amendamente care au fost adoptate de către comisia de specialitate)/fără amendamente.


   Art.2. Amendamentele şi observaţiile membrilor comisiei se regăsesc în anexa care face parte integrantă din prezentul aviz.

   Art.3. Prezentul aviz se comunică prin grija secretarului comisiei, în termenul recomandat, secretarului general al Comunei Tulca.


  Preşedintele Comisiei ......................................,

   ______________________________
  (prenumele şi numele)


  Secretarul Comisiei ..........................................,

  ______________________________
  (prenumele şi numele)
    Anexa nr. 5 la regulament

  Model al registrului de evidenţă a avizelor/rapoartelor de către comisia de specialitate

  REGISTRUL
        (Registrele pe fiecare an se ţin în format electronic)

  privind avizele/rapoartele Comisiei ............................ pe anul .........

         (Se completează cu denumirea comisiei de specialitate)
	Nr. de înregistrare
	Data adoptării avizului / raportului
	Documentul
	Rezultatul analizei

	0
	1
	2
	3

	1.
	…….
	Aviz pentru PHCL nr.___/_____ privind____________________
	Aviz favorabil cu amendamente / nefavorabil



	2.
	…….
	Raport privind analiza situației ……. realizat în baza HCL nr. ___/_____

 
	-

	3.
	…….
	Aviz pentru Petiția nr. ____/_____
	Aviz favorabil / nefavorabil




   Anexa nr. 6 la regulament
  Model orientativ de convocare a consilierilor locali la şedinţa consiliului local de către cel puţin o treime din numărul consilierilor locali în funcţie

  Stimată doamnă/Stimate domnule consilier local ................................................,




      (Se completează cu prenumele şi numele consilierului local)


  În temeiul art. ...... (se completează, după caz, cu temeiul juridic din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, cu privire la tipul şedinţelor consiliului local şi persoana/persoanele care face/fac convocarea, respectiv cu art. 133 alin. (1) în cazul şedinţelor ordinare convocate de primar, cu art. 133 alin. (2) lit. a) sau c) în cazul şedinţelor extraordinare convocate de primar sau art. 133 alin. (2) lit. b) în cazul şedinţelor extraordinare convocate de cel puţin o treime din numărul consilierilor locali în funcţie.), ...... (se completează cu persoana/persoanele care face/fac convocarea, respectiv primarul sau prenumele şi numele consilierilor locali)  vă invită la şedinţa ............................. (se completează, după caz, cu tipul şedinţei consiliului local, respectiv ordinară sau extraordinară) a consiliului local care va avea loc în ....................................... (se completează cu locul de desfăşurare a şedinţei consiliului local, de exemplu: sala de şedinţe a primăriei), în data de ............ (se completează cu data în care va avea loc şedinţa consiliului local), la ora ...... (se completează cu ora la care va avea loc şedinţa consiliului local), cu următorul proiect de ordine de zi:


  Proiectul ordinii de zi a celei de-a ...... (se completează cu numărul şedinţei consiliului local din actualul mandat) -a şedinţe din cel de-al ...... (se completează cu numărul mandatului consiliului local având ca referinţă primele alegeri locale din anul 1992, care reprezintă primul mandat) - lea mandat al consiliului local


  1. Adoptarea procesului-verbal al şedinţei anterioare


  2. Proiectul de hotărâre a consiliului local nr. ....../......... privind ......................................


  3. Întrebări, interpelări şi răspunsuri


  4. ...


  ...
  Diverse.


  Anexat invitaţiei regăsiţi materialele aferente şedinţei consiliului local. Puteţi să formulaţi amendamente la proiectele de hotărâri ale consiliului local înscrise în proiectul ordinii de zi şi să le transmiteţi secretarului general la adresa de poştă electronică ... (se completează cu adresa oficială de poştă electronică a Comunei Tulca).


  Cu deplină colegialitate,


  ......................................

Anexa nr. 7 la regulament
    Model al registrului pentru evidenţa proiectelor de hotărâri ale consiliului local


  REGISTRUL
pentru evidenţa proiectelor de hotărâri ale consiliului local pe anul ......
	Nr. de înregistrare 
	Data înregistrării
	Funcția, prenumele și numele inițiatorului
	Titlul proiectului de hotărâre a consiliului local
	Avizele comisiilor de specialitate sesizate ^1
	Structura/ Persoana din aparatul de specialitate al primarului responsabilă cu elaborarea raportului compartimentului de resort ^2
	Alte avize necesare conform legii ^3
	Numărul de amendamente ^4
	Data dezbaterii în ședința consiliului local
	Finalizarea procedurii ^5

	0
	1
	2
	3
	4
	5
	6
	7
	8
	9

	1.
	
	
	
	
	
	
	
	
	

	2.
	
	
	
	
	
	
	
	
	

	…
	
	
	
	
	
	
	
	
	


 
Notă: Registrele pe fiecare an se ţin în format electronic.
  ^1 Se completează cu denumirea comisiei de specialitate sesizată, precum şi cu numărul şi data avizului din partea comisiei de specialitate.

  ^2 Se completează cu denumirea structurii, aşa cum este aceasta trecută în structura funcţională a Comunei Tulca, sau cu funcţia, prenumele şi numele persoanei de specialitate care realizează raportul compartimentului de resort, precum şi numărul şi data înregistrării acestuia.

  ^3 Se trec emitentul şi numărul şi data înregistrării avizului la emitent.

  ^4 Se completează cu numărul de amendamente formulate pentru dezbaterile din plenul consiliului local.

  ^5 În cazul în care iniţiatorul îşi retrage proiectul de hotărâre a consiliului local se face menţiunea „retras“. În cazul în care proiectul de hotărâre a consiliului local este respins se completează cu menţiunea „respins“, iar în cazul adoptării se face menţiunea „adoptat prin Hotărârea nr. ....../.........“.

  
Anexa nr. 8 la regulament
Model al registrului pentru evidenţa hotărârilor consiliului local

  REGISTRUL
  pentru evidenţa hotărârilor consiliului local pe anul .........

	Nr. de ordine
	Data adoptării
	Data intrării în vigoare
	Titlul proiectului de hotărâre a consiliului local
	Funcția, prenumele și numele inițiatorului
	Evenimente ulterioare adoptării

	0
	1
	2
	3
	4
	5

	1.
	
	
	
	
	

	2.
	
	
	
	
	

	…
	
	
	
	
	


NOTĂ: Registrele pe fiecare an se ţin în format electronic.

Anexa nr. 9 la regulament
Cartuş cu proceduri obligatorii ulterioare adoptării hotărârii consiliului local

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. ...…  /............



	Nr. crt.
	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	0
	1
	2
	3

	1.
	Adoptarea hotărârii s-a făcut cu:

 Majoritate simplă o

Majoritate absolută o

Majoritate calificată o


	
	

	2.
	Comunicarea către primar
	
	

	3.
	Comunicarea către prefectul județului Bihor  
	
	

	4. 
	Aducerea la cunoștința publică
	
	

	5. 
	Comunicare numai în cazul celei cu caracter individual
	
	

	6.
	Hotărârea devine obligatorie sau produce efecte juridice, după caz
	
	


